Velika Britanija je uložila protest Surinamu pošto je ta država povukla odluku o priznanju nezavisnosti Kosova i Metohije, izjavio je danas ministar spoljnih poslova Ivica Dačić.\nOn je na konferenciji za novinare u sedištu stranke, gde je govorio o razlozima zbog kojih ne treba da se održe vanredni parlamentarni izbori, zajedno sa beogradskim, rekao da treba nastaviti sa realizacijom državnih ciljeva, među kojima su evropski put Srbije, ali i očuvanje državnih i nacionalnih interesa.\n- Bez ozbira na to što neke velike zemlje govore da su naši prijatelji, moram da kažem da je jedna od tih velikih zemalja - Velika Britanija, uložila protest Surinamu zato što je povukao priznanje KiM - rekao je Dačić.\nŠta znamo o Surinamu, državi koja je PONIŠTILA priznanje nezavisnog KiM\nDačić zahvalio Surinamu, odluka izraz prijateljstva\nDačić je ukazao kada je reč o Kosovu i Metohiji da sve veći broj zemalja razmišlja o svim posledicama jednostrane proglašene nezavisnosti, naročito u svetlu najnovijih događaja u Kataloniji.\n- Raduje nas odluka Surinama o povlačenju priznanja, a takođe i stav Gvineje Bisao koji govori o tome da sadašnja vlast stoji na stanovištu odbrane teritorijalnog integriteta i suvereniteta Srbije - rekao je Dačić.\nDačić sutra u poseti Surinamu\nDrskost Koji je to Britanski bezobrazluk, ulože prostest jednoj suverenoj državi, zbog njene odluke, koja se ne tiče Britanije! To što se oni mešaju u politiku jedne države, to nije ništa, jel da?! Dačiću, zašto nisi pozvao Britanskog ambasadora na razgovor, zbog protesta, jer se to direktno tiče svih nas, odnosno upereno je protiv Srbije? Vi se kočoperite samo kad je u pitanju Bosna, Ukrajina a ovde ćutite ko zaliveni!\nBalkan Velika Britanija, ma to nije moguce, nasi veliki prijatelji tako nesto ne mogu da urade. Ono jest da su nam uvek podmetali koceve pod tockove ali to su Britanci, odnosno bolje reci Vlada i Parlament sami Britanci kao narod nisu bas takvi kao sto nisu ni sami Amerikanci koji niti znaju gde smo, ali Administracija se pravi da zna gde smo. Elem Velika Britanija je uvek bila i dalje je kocnicar jer nije lako izgubiti silne kolonije i pasti na to da ti Amerika diktira sta da radis.\nMladen Mladenovic Oduvek tvrdim da su SAD i Velika Britanija dve države koje su činile i čine glavu ZLOČINAČKOG UDRUŽENJA, za šta se sudilo i sudi Srbima u Hagu. Naravno, retko ko sme da javno artikuliše takvo mišljenje, čak i kada se radi o stavu anonimnih komentatora?! Od početka je jasno da svo zlo koje nam se dešavalo dolazi iz V. Britanije, koje su odmah prihvatale SAD i njihova "batina" NATO, a logistiku pružale ostale države EU. I ova pretnja jednoj suverenoj državi podseća na rad i ponašanje zločinačkog udruženja ili mafije. Jedan od "bosova" te mafije, koja i dalje vodi rat protiv Srba i Srbije, samo drugim sredstvima, dobio je nalog da upozori ovu državu na ponašanje. Zbog uloge koju su imale SAD i V. Britanija, Srbija nikada ne sme da ugrozi svoj odnos sa Rusijom i ostane bez njene podrške u UN i medjunarodnim organizacijama. Ako se to desi, V. Britanija i SAD će odmah pristupiti završnom činu na Balkanu a to znači neverovatnu destrukciju i uništenje srpske države. Doživeli bismo ono što nismo ni od Turaka za vreme petstotinagodišnjeg ropstva. Ko veruje Britancima, ko se pouzda u njihovu reč, život mu ne vredi ni "pet banke".\nNikola Gledano kroz istorijski kontekst, najviše nepravde smo dočekali od Engleza. Uvek su nam bili kao saveznik, a ovamo nož u leđa. Ali, imaju i oni svoje dolazeće probleme: Škotska i Sev.Irska, polako...\nAleksandar Britanija je i u proteklom veku vodila prevrtljivu politiku politiku prema Srbima i Srbiji. Najnoviji koraci u istom smeru ne bi smeli da ustsnu bez naseg neadekvatnog reagovanja. Za pocetak da ih nasi uz vladti ne naZivaju “nasim prijateljima”.\nzox ajmo sad,hitan sastanak za nacionalnu bezbednost pokazite zube sto vam se mesaju u suverenitet zemlje,sad da vas vidimo\nLone wolf Velika Breitanija nikada nije bila prijatelj Srbije! To je pokazala i na Berlinskom kongresu! O politici za vreme Drugog sv. rata i da ne govorimo!\njodza Najveci neprijatelj Srbiji nisu Turska i Nemacka vec Velika Britanija.Ovaj njihov potez za mene nije nikakvo iznenadjenje.Ako nas neki narod bas mrzi,onda su to Englezi.\nSaša A šta planiraš da otpevaš vašim prijateljima iz britanije? Pošto ništa ne smeš i ne znaš da im kažeš....\nBull Otkazite gostoprimstvo ambasadoru neprijateljske države i uvedite vize građanima iste!


Elmir Huremović izabran za člana Upravnog odbora Evropske alijanse novinskih agencija (EANA) - BH Glas\nNaslovnica Vijesti BiH Elmir Huremović izabran za člana Upravnog odbora Evropske alijanse novinskih agencija (EANA)\nElmir Huremović (Foto: Fena)\nDirektor Federalne novinske agencije (FENA) Elmir Huremović izabran je danas za člana Upravnog odbora EANA-e.\nEvropska alijansa novinskih agencija (EANA) održala je danas Generalnu skupštinu u Beču, na kojoj su izabrani predsjednik, generalni sekretar i dva nova člana upravnog odbora Alijanse.\nZa dvogodišnji mandat predsjednika EANA-e je izabran Clemens Pig, direktor austrijske novinske agencije APA, koja je ujedno i domaćin ovogodišnje Generalne skupštine. Funkciju generalnog sekretara će obavljati Alex Giboi iduće tri godine, kome je ovo drugi mandat na ovoj poziciji.\nDva nova člana upravnog odbora Alijanse su Elmir Huremović, direktor Federalne novinske agencije i Fabrice Fries, predsjednik francuske agencije AFP, koji su dobili jednak broj glasova. Huremović i Fries, zajedno sa postojećim članom Cliveom Marshallom, direktorom britanske novinske agencije PA Group, sada čine Upravni odbor Alijanse.\n– FENA je članica EANA-e od 2017. godine i mi smo najmlađa članica, što me čini još više ponosnim i sretnim nakon današnjih rezultata i činjenice da je FENA zauzela jednu od pozicija u upravnom odboru Evropske alijanse novinskih agencija. Smatram da je važno da je ovaj dio Evrope zastupljen u odboru EANA-e kao dio koji teži EU integracijama ali se istovremeno suočava s određenim izazovima u profesionalnom novinarstvu. Ovo je veliko priznanje ne samo za mene već i za cijelu agenciju jer smo dokazali da smo rame uz rame s vodećim evropskim agencijama. Uvjeren sam da zajedno možemo puno bolje, uz puno uvažavanje i razmjenu iskustava te se radujem budućim aktivnostima i projektima EANA-e – rekao je direktor Huremović nakon objave rezultata glasanja.\nDodao je da je ovo odličan tajming s obzirom na to da je FENA domaćin sljedeće konferencije EANA-e u Sarajevu narednog proljeća te smatra da će održavanje konferencije u BiH značajno doprinijeti isticanju značaja agencijskog novinarstva, ali i slobode medija u BiH i cijeloj jugoistočnoj Evropi.\nPrethodni članakAfganistan: Više od 100 ubijenih i ranjenih u bombaškom napadu na džamiju\nNaredni članakHrvatski policajci koji su tukli migrante udaljeni sa dužnosti


Geotermalna bušotina: Počeli pripremni radovi\nIzgradnja geotermalne bušotine na prostoru između Šlajza, vidikovca i fudbalskog stadiona za potrebe buduće banje je počela, odnosno u okviru pripremnih radnji su postavljene drvene fosne.\n24 jun 2011\tInfo\nPripreme za proslavu Dana Bečeja: Program za tri miliona dinara\nDo proslave dana grada 1. avgusta, ostalo je nešto više od mesec dana. Informacije o tome kakav program lokalna samouprava priprema, zatražili smo od koordinatora organizacionog odbora Edvina Ferenca, koji je rekao da se završavaju pripreme i da još treba da se utvrde pojedinosti kako bi se dobila konačna i precizna verzija svih dešavanja. Prema njegovim rečima, program proslave će do kraja meseca biti dostavljen medijima.\n25 januar 2013\tSportski mozaik\nOlimpijci na pripremama kraj Tise: Kajakaški krem u Bečeju\nEkipa vrhunskih sportista iz Mađarske i Srbije je pod pokroviteljstvom Olimpijskog komiteta Srbije od 8. do 18. januara boravila u Bečeju na pripremama. Reč je o kajakašima Rudolfu Dombiju, pobedniku Olimpijskih igara u Londonu u disciplini K2 na 1.000 metara i njegovoj trenerki Katalin Silardi, zatim Dušku Stanojeviću, koji se na Prvenstvu Evrope u disciplini K2 na 500 metara okitio srebrnom medaljom, Milenku Zoriću i Dejanu Terziću, „bronzanim momcima“ na Prvenstvu Evrope u Zagrebu u disciplini K4 na 1.000 metara, i Marku Bardfaldiju, mađarskoj kajakaškoj nadi. Kajakaši su uslove za treninge u Bečeju ocenili odličnom ocenom i najavili su ponovni dolazak tokom proleća i leta kada će imati mogućnost da treniraju na otvorenoj vodi.\n30 januar 2015\tSportski mozaik\nPodručna liga Novi Sad: Fudbaleri Bečeja počeli pripreme\nProšlog petka na Gradskom stadionu kraj Tise održana je prozivka kojom su praktično započele pripreme fudbalera Bečeja za predstojeći start prolećnog dela prvenstva Područne fudbalske lige Novi Sad.\n13 februar 2015\tSportski mozaik\nNa sredini zimskih priprema: Provere po planu\nFudbaleri OFK Bečej 1918 pripremaju se za nastavak sezone, za odbranu prvog mesta u Područnoj fudbalskoj ligi Novi Sad, a samim tim i za ulazak u viši rang takmičenja, u Novosadsko-sremsku zonu.\n22 januar 2016\tSportski mozaik\nPočetak priprema FK Bečej: Sutra prozivka fudbalera\nFudbaleri Bečeja sutra u 14 časova imaju okupljanje, takozvanu prozivku, kojom će početi pripreme za prolećni deo prvenstva. Da se podsetimo, po završetku prvog dela prvenstvene trke u kojoj su imali debitantsku ulogu, Bečejci su zauzeli drugo mesto na tabeli sa 34 osvojena boda uz 11 pobeda, jednim nerešenim ishodom meča na svom terenu (Tavankut, 1:1) i tri poraza na gostovanju (ŽAK, 1:0, Mladost APA 2:0, Bratstvo 1946, 1:0) uz gol bilans 39:9 po čemu su i najefikasniji tim u ligi. Prva je ekipa Bratstva 1946 koja ima pet bodova više, a čelnu poziciju je preuzela od Bečejaca nakon 11. kola, tako da je za očekivati da će i u prolećnom delu prvenstva ova dva tima voditi veliku borbu za osvajanje titule.\nZavršetak priprema fudbalera Bečeja: Generalka sa Hajdukom u Čurugu\nFudbaleri Bečeja su pri kraju priprema za drugi deo prvenstva Bačke zone Vojvođanske lige u okviru kojih su odigrali seriju kontrolnih utakmica. Priliku da proveri spremnost svojih igrača šef stručnog štaba Bečeja Dalibor Novčić je imao čak na sedam kontrolnih utakmica. Prvo su se Bečejci sastali sa ekipom Jedinstva iz Novog Bečeja i pretrpeli poraz (2:3), zatim je usledila provera sa ekipom Mladosti iz Bačkog Jarka (1:0), pa onda poraz od Borca iz Šajkaša identičnim rezultatom, zatim su na red došli susreti sa Napretkom iz Nadalja (0:0) i Dunavom iz Prahova (1:1), potom ponovo meč sa Jedinstvom iz Novog Bečeja (1:1) i na kraju utakmica sa Borcem iz Novog Sada (1:2).\n24 jun 2016\tSportski mozaik\nPočetak priprema fudbalera Bečeja: Prozivka 9. jula\nUtakmicom u Pačiru protiv ekipe Bačke, odigranoj u okviru poslednjeg kola Vojvođanske lige, zona Bačka, i osmom pobedom na gostovanjima u aktuelnom takmičenju ubedljivim rezultatom 4:0, fudbaleri Bečeja su okončali prvenstvenu trku na trećoj poziciji na tabeli, sakupivši ukupno 62 boda uz ostvaren bilans od 19 pobeda, 5 nerešenih i 6 izgubljenih mečeva, uz pozitivnu gol razliku od +50, odnosno 73 data i 23 primljena pogotka, po čemu spadaju u red najuspešnijih timova, a i po broju primljenih golova su takođe u vrhu. Manje golova od njih je primila samo ekipa Bratstva 1946 iz Prigrevice koja je u konačnom plasmanu prva sa 77 bodova i u narednoj sezoni će nastupati u III ligi Srbije. Druga je Sloga iz Čonoplje sa 67 osvojenih bodova, a četvrti su fudbaleri Tise iz Adorjana sa 56 bodova. Ligu napuštaju pretposlednja ekipa ŽAK-a iz Sombora sa 27 i poslednjeplasirani Polet iz Sivca koji ima dva boda manje.\nPočele pripreme fudbalera Bečeja: U nedelju prva provera\nFudbaleri Bečeja su 20. januara započeli pripreme za predstojeći prolećni deo prvenstva Vojvođanske lige grupa Bačka u kojoj su prvi deo prvenstvene trke okončali na prvom mestu sa pet bodova prednosti ispred prateće ekipe Budućnosti iz Gložana, od koje su pretrpeli jedini poraz u prvenstvu i sa njima se sastaju u 1. kolu nastavka 11. marta.\nPripreme fudbalera Bečeja: Provere po redu vožnje\nFudbaleri Bečeja su u okviru priprema za predstojeće prvenstvo Vojvođanske lige grupe Bačka započetih pre meseca dana nakon suvih treninga započeli seriju kontrolnih utakmica.


RTS :: Počela rasprava o Predlogu zakona o ministarstvima\nPolitika Počela rasprava o Predlogu zakona o ministarstvima\nsubota, 24. okt 2020, 10:44 -> 13:22\nSkupština Srbije počela je raspravu o Predlogu zakona o ministarstvima, čime se stvaraju uslovi za formiranje nove Vlade Srbije sledeće sedmice.\nPredlog zakona o ministarstvima u skupštinsku proceduru je uputilo 167 poslanika sa liste "Aleksandar Vučić – za našu decu".\nPredsednik skupštinskog Odbora za pravosuđe i poslanik na listi "Aleksandar Vučić – za našu decu" Vladimir Đukanović pozvao je parlamentarce da podrže Predlog zakona o ministarstvima.\nPoslanik Ujedinjena dolina - SDA Sandžaka Enis Imamović izjavio je da ta poslanička grupa neće podržati Predlog zakona o ministarstvima.\nImamović je rekao da se zakon donosi po hitnom postupku i upitao zbog čega se onda čekalo četiri meseca, jer poslanici sada imaju samo 24 časa da pripreme amandmane.\nUpitao je i šta Vlada Srbije sa ograničenim rokom trajanja može da uradi.\n"Mi ćemo pokušati da popravimo zakon amandmanima i predložićemo da zajednički zadatak svih ministarstava bude da u okviru svog delokruga razmatraju posledice pandemije i mere", rekao je Imamović.\nMandatarka Ana Brnabić, prema najavi, svoj kabinet i ekspoze u parlamentu treba da predstavi u sredu, 28. oktobra, a sastav nove vlade biće poznat posle sednice Predsedništva SNS-a, koja će se održati u nedelju, 25. oktobra.\nDanas glasanje o članovima RIK-a i zamenicima generalnog sekretara\nPredsednik Skupštine Srbije Ivica Dačić najavio je da će poslanici danas glasati o imenovanju članova RIK-a i imenovanju zamenika generalnog sekretara Skupštine.\nPredloženo je da zamenici generalnog sekretara Veljka Odalovića budu dosadašnji generalni sekretar Srđan Smiljanić i Branko Marinković.\nO tom odlukama, za razliku od Predloga zakona o ministarstvima, neće biti rasprave u pojedinostima, tako da poslanici mogu o njima da se izjasne.\nDačić je poslanicima rekao da je moguće da će Skupština raditi i posle 18 časova.


Partizan i Nais u kvalifikacijama za Kup Evrope - Vaterpolo vesti\nby Admin · Published 10/08/2018 · Updated 10/08/2018\nSrbija će imati tri predstavnika u evropskim takmičenjima.\nEvropska federacija vodenih sportova (LEN) objavila je u četvrtak raspored kvalifikacija za Ligu šampiona i Kup Evrope, kao i kompletan spisak klubova koji će igrati evropska takmičenja ove sezone. Već je poznato da će umesto Partizana, u naredne dve sezone u Ligi šampiona igrati Crvena zvezda. Za razliku od prethodnih sezona, Srbija neće imati predstavnika u kvalifikacijama za najjače evropsko takmičenje, ali će u kvalifikacijama za Kup Evrope igrati Partizan i Nais.\nPored Zvezde, u grupnoj fazi direktno će igrati Mladost iz Zagreba, koja ove sezone pravi sjajan tim, a jedno od pojačanja je i Miloš Ćuk. Hrvatski klub je u Ligi šampiona zamenio holandski AZC Alfen, koji je prošle sezone, kao i Partizan, imao svih 14 poraza.\nPartizan i Nais su dobili protivnike u prvom krugu kvalfikacija za Kup Evrope. Crno-beli će igrati u Rijeci sa Primorjem, OSC-om i Duizburgom, dok će Nišlije bitu u grupi D, sa grčkom Idrom, Ortiđom i ekipom Primorca.\nVaterpolo Kup Evrope 2018/2019\nPrva runda kvalifikacija (28.09. – 30.09.)\nTags: Kup Evrope 2018/2019Vaterpolo klub NaisVaterpolo klub PartizanVaterpolo Kup Evrope 2018/2019Vaterpolo Liga šampiona 2018/2019


Agencija za čišćenje, Užice :: Daibau.rs\nAGENCIJA ZA ČIŠĆENJE, UŽICE\nTražim dobrog čistačicu, čistača: Skupili smo i proverili čistačice, čistače, koji rade u mestu Užice i okolini. Pošaljite potražnju i zainteresovani čistačice, čistači će vas kontaktirati za pregled, predračun i ponude.\tPreporučen čistačica, čistač Užice , koji može da uradi:\tčišćenje poslovnih prostora, čišćenje stana, generalno čišćenje nakon gradnje, poliranje podova, i ostale povezane poslove će se sigurno naći i za vas.\tviše\n15 NAJBOLJI REZULTATI ZA ČISTAČICE, ČISTAČI UŽICE\nZadnji projekti u kategoriji AGENCIJA ZA ČIŠĆENJE, UŽICE\nČišćenje poslovnog prostora, Užice\nPoštovani, potrebno komplet čišćenje poslovnog prostora. Jednom je u pitanju i trebalo bi da se očiste prozoru, podovi, kupaltila. Hvala\nČišćenje praznog stana , Užice\nPoštovani, Stan je potpuno prazan, okrečen, urađen parket i sve grubo očišćeno. Potrebno je očistiti prozore, kupatilo i prebrisati podove detaljno. Hvala\nČišćenje stana, Užice\nPoštovani, potrebno je brisanje prasine, ciscenje sobe, kuhinje, kupatila. Hvala\nČišćenja apartmana , Bajina Bašta\nPoštovani, potrebno čišćenje apartmana na Tari. Hvala\nZavršno čišćenje objekta, Užice\nPoštovani, potrebno je završno čišćenje objekta, Užice, 1900m2. Hvala


Nove mere prilikom ulaska u Srbiju – 24sata online\nMinistar zdravlja Zlatibor Lončar izjavio je da Krizni štab razmatra nove mere koje bi se odnosile na dolazak naših građana iz inostranstva, ali da još nije konkretizovano da li će to biti karantnin ili PCR test.\nLončar je naveo da štab mora nešto da preduzme po pitanju dolaska naših građana iz dijaspore za vreme novogodišnjih i božićnih praznika, jer nam u tom slučaju, navodi, ni bolnica u Batajnici ne bi bila dovoljna.\nSvetska zdravstvena organizacija kaže da je Srbija na vrhu trećeg talasa epidemije, a Lončar objašnjava da to još uvek ne znači da će kriva biti “zaravnjena” i da to isključivo znači od našeg ponašanja.\n– Ne mogu ni oni, ni bilo ko da proceni, jer zavisi kako se mi budemo ponašali. Nijedna procena nije bila tačna, zato moramo da poštujemo mere – rekao je sinoć Lončar za TV Prva.\nIstakao je da bolnica u Batajnici odlično funkcioniše i da je u njoj od petka smešteno više od 450 pacijenata.\nKaže da je izgradnja bolnice u Batajnici primer za ceo svet, da je izgrađena u rekordnom roku i da će spasiti stotine života, a da pojedini predstavnici opozicije, uprkos tome, kritikuju njeno postojanje.\nTakođe, ministar je zahvalio i zdravstvenim radnicima na velikom trudu i što trpe razne kritike.\n– Moramo da budemo jedinstveni ako hoćemo da pobedimo koronu, i da se vratimo normalnom životu, što ne može pre proleća, dok ne stignu lekovi i vakcina – rekao je Lončar.\nKada je u pitanju vakcina, ministar kaže da će vakcina koja bude ispunjavala uslove biti korišćenja u Srbiji, ali da li će se pojaviti prvo vakcina ili lek – to se još čeka.\nKako navodi, moramo da sačekamo još nekoliko nedelja, kako bi naši građani mogli da dobiju vakcinu koja je bezbedna.\n– Neke vakcine ispitujemo, neke čekamo da ispitaju neki drugi – ističe ministar.\nKako kaže, do proleća i početka leta trebalo bi da se situacija reši, i da se u jesen uđe sigurno.\nTagovi: granicakontrolakoronavirusnove merePCR testoviSrbijavakcinaZlatibor Lončar\nPRELEPE I USPEŠNE: Zanimanja žena poznatih srpskih sportista (FOTO)\nSastav “2Cellos” nastupa u maju u Beogradu\n“Jaja su doping za mozak” Korisni saveti za kvalitetan početak radnog dana


OSM Televizija - Keri: Tramp opasnom odlukom o Iranu stvara međunarodnu krizu\nPredsjednik SAD Donald Tramp svojom odlukom o nuklearnom sporazumu s Iranom stvara međunarodnu krizu i ugrožava nacionalne interese u oblasti bezbjednosti i interese američkih saveznika, smatra bivši američki državni sekretar Džon Keri.\n"Odluka predsjednika Trampa je opasna, on stvara međunarodnu krizu. Odluka ugrožava interese SAD u oblasti nacionalne bezbjednosti i interese najbližih saveznika", napisao je Keri u izjavi na Tviteru.\nOn je dodao da odluka predstavlja "nesmotreno napuštanje činjenica od strane predsjednika u korist sopstvenog ega i ideologije".\nBivši američki državni sekretar koji je učestvovao u radu na međunarodnom sporazumu o iranskom nuklearnom programu dodao je da ne razumije zašto Tramp ne može da prizna da se Teheran pridržava nuklearnog sporazuma, dok IAEA, saveznici SAD i članovi Trampove administracije smatraju da je to istina.\n"Međutim, bez obzira na razloge, stvarnost je to što kršenjem stabilnosti sporazuma predsjednik slabi našu poziciju, otuđuje nas od saveznika, jača položaj iranskih konzervativaca, otežava donošenje odluke o sjevernokorejskoj krizi i rizikuje da nas približi vojnom sukobu", istakao je Keri.\nJoš iz iste kategorije: « Evropska komisija podržala jedinstvo Španije Kalifornija- Do sada 35 žrtava požara, strahuje se za još 200 ljudi »


Početna/BBC vesti/Korona virus, biznis i bogataši: Milioni ljudi širom sveta postali milioneri tokom pandemije\nStvaranje bogatstva izgleda da je „potpuno netaknuto” privrednim nedaćama pandemije, rekli su istraživači.\nEtntoni Šoroks, ekonomista i autor izveštaja o globalnom bogatstvu, rekao je da je pandemija imala „akutni kratkoročni uticaj na globalna tržišta”, ali je dodao da je to „uglavnom preokrenuto do kraja juna 2020″.\n„Globalno bogatstvo ne samo da je odolelo takvim previranjima, već se u stvari brzo povećavalo u drugoj polovini godine”, rekao je on.\nMeđutim, razlike u bogatstvu među punoletnima povećale su se 2020. godine, a Šokors je rekao da ako se iz analize uklone povećanja cena imovine, poput povećanja cena kuća, „onda je možda globalno bogatstvo domaćinstava opalo”.\n„U nižim opsezima bogatstva, gde su finansijska sredstva manje zastupljena, bogatstvo je uglavnom mirovalo, a u mnogim slučajevima, nazadovalo”, rekao je on.\n„Na primer, kamatne stope će u nekom trenutku početi ponovo da rastu, a to će sniziti cene imovine.”\nSuperbogataši u Americi „skoro da ne plaćaju porez na dohodak”\nOd početka 21. veka, broj ljudi sa prihodima između 10.000 i 100.000 američkih dolara više nego se utrostručio – sa 507 miliona u 2000. na 1,7 milijardi sredinom 2020. godine.\nIstraživači su rekli da je povećanje odražavalo „rastući prosperitet ekonomija u razvoju, posebno Kine, i širenje srednje klase u svetu u razvoju”.\nNanet Hešler-Fojdherb, glavna direktorka za investicije u Kredi Suis, rekla je: „Ne može se poreći da su akcije koje su vlade i centralne banke preduzele kako bi pomogle pojedincima i preduzećima najviše pogođenih pandemijom i smanjivanje kamatnih stopa, uspešno izbegle globalnu krizu punog obima “.\n„To je glavni razlog zašto su cene akcija i cene kuća procvetale, a to se direktno odražava u našim procenama bogatstva domaćinstva.”\nAli dodala je da su ove intervencije „imale veliku cenu”.\nTako je Ašhabad pretekao prošlogodišnji najskuplji grad – Hongkong, koji se sada na drugom mestu, dok slede glavni gradovi Libana – Bejrut i Japana – Tokio.\nIz američke kompanije Merser kažu da su uključili više od 200 raznih roba i usluga za potrebe izveštaja, koji je urađen ne bi li pomogao kompanijama i vladama širom sveta da procene koliko bi trebalo da budu plaćeni zaposleni strani radnici – oni koji žive ili rade van njihove domovine.\nŽan-Filip Sara iz kompanije Merser rekao je za AFP novinsku agenciju da je „visoka lokalna inflacija” objasnila uspon Ašhabada na prvo sa drugog mesta iz prošlogodišnjeg istraživanja.\nU izveštaju Hjuman Rajts Voča iz septembra prošle godine piše da je pandemija Kovida-19 „drastično pogoršala turkmenistansku prehrambenu krizu koja je već postojala”.\n„Nestašica subvencionisane hrane, u povoju od 2016, pogoršala se pa su ljudi čekali u redu satima pokušavajući da kupe pristupačne prehrambene proizvode, što se često završavalo odlaskom kući praznih ruku”, rečeno je u izveštaju.\nDugogodišnji predsednik zemlje Gurbanguli Berdimuhamedov obećao je da će prestonicu prevoriti u „jedan od najnaprednijih gradova na svetu”.\nMeđutim, postoji i drugi Ašhabad – blistava prestonica puna mermernih zgrada.\nTo znači da njihovo osoblje plaća visoke cene za gotovo sve – od iznajmljivanja smeštaja do kupovine hrane.\nGlavni grad Libana – Bejrut napravio je veliki skok sa 45. mesta od prošle godine na treće mesto u ovogodišnjem istraživanju.\nMerser to pripisuje brojnim faktorima, među kojima su „političkih previranja” poslednjih godina i „ozbiljna i obimna ekonomska depresija”.\n„Pandemija Kovida-19 i eksplozija u luci Bejrut (2020) pojačali su ekonomske efekte, prourokujući rekordno visoku inflaciju”, navodi Merser.\nNa začelju liste nalazi se glavni grad Kirgistana – Biškek koji je tako po istraživanju svrstan u najjeftiniji grad za strane radnike.


Zavod za hidrometeorologiju i seizmologiju :: EMEP\nNedavno završeni IPA projekat „Jačanje kapaciteta za upravljanje kvalitetom vazduha u Crnoj Gori“, kojim koordinira Ministarstvo održivog razvoja i turizma, a jedan od korisnika je Zavod za hidrometeorologiju i seizmologiju, obuhvatio je, između ostalog, nabavku napredne analitičke opreme, u cilju regularne realizacije monitoringa EMEP i izvještavanja u skladu sa EMEP protokolom.\nKako bi se obezbijedili adekvatni prostorni kapaciteti za propisani smještaj i rad nove opreme, u prethodnom periodu izvršena je adaptacija jednog dijela ograđene terase zgrade Zavoda, površine 23m2. Sredstva za ovu investiciju su obezbijeđena od strane Zavoda za hidrometeorologiju i seizmologiju i Uprave javnih radova, u vrijednosti od oko 20.000 €. Oprema za novu laboratoriju čija je vrijednost oko 170.000 €(ICP-MS i jonski hromatograf) je isporučena i instalirana, a realizovana je i adekvatna obuka za osoblje Zavoda koje će raditi na pomenutim instrumentima.\nKao funkcionalni dio rada dobijene analitičke opreme, izgrađena je i svrsishodno opremljena gasna podstanica, radi snabdijevanja analitičke opreme radnim gasovima. Gasna podstanica je smještena na slobodnom terenu do zgrade Zavoda za hidrometeorologiju i seizmologiju i Ministarstva održivog razvoja i turizma.\nSredstva za odnosne proceduralne aktivnosti i obaveze (izrada i revizija projektne dokumentacije i izgradnja stanice sa gasnim instalacijama, nabavka radnih gasova) su obezbijeđenja iz budžeta Zavoda za hidrometeorologioju i seizmologiju. U toku je procedura za nabavku neophodne opreme za obezbjeđenje regularnog strujnog napajanja i zaštite nove opreme. Nabavka dodatne opreme za rad glavnih instrumenata, uključujući laboratorijski pribor, specijalne hemikalije, sertifikovane materijale i standarde, potrebne servise i održavanje opreme, je takođe obaveza Zavoda.\nIstorijat Info 1 Info 2


ALARMANTNO STANJE\nIzvor: Tanjug,Lokalne novine | Obrenovac, 09.10.2019.\nSrbiju je od 2002. do 2011. zvanično napustilo 150.000 mladih, strepnje šta će novi popis da pokaže, jer optimizma nema\nPopis stanovništva koji će biti spoveden 2021. godine daće preciznije podatke o odlivu mozgova, ali ne mislim da će oni biti bolji od onih od pre osam godina, izjavila je ministarka zadužena za demografiju i poplulacionu politiku Slavica Đukić Dejanović.\nNa panelu posvećenom sprečavanju odliva mozgova u okviru 19. Ekonomskog samita, Slavica Đukić Dejanović je rekla da je prema popisu stanovništva iz 2011. godine, u periodu od 2002. do 2011. u inostranstvo otišlo registrovanih 150.000 građana Srbije.\nSvaki peti migrant iz Srbije ima diplomu fakulteta\nIako je, kaže, istraživanje koje je sproveo njen kabinet pokazalo da tri četvrtine anketiranih visoko obrazovanih u dijaspori koji za sada ne planiraju da se vrate u Srbiju, ohrabruje podatak da je više od polovine anketiranih (57 odsto) spremno da ulaže stečene resurse u Srbiju.\n- Ova informacija nam je bitna, jer ukazuje na neophodnost daljeg povezivanja, aktiviranja i korišćenja svih raspoloživih potencijala naših ljudi u inostranstvu i njihovog povezivanja sa nama ovde kroz najrazličitije vrste projekata - rekla je Đukić Dejanović.\nPrema rezultatima poslednjeg popisa stanovništva iz 2011. godine, procešna starost 150.000 naših građana koji su od 2002. do 2011. otišli u inostranstvo je 28,7 godina, a svaki peti među njima imao je diplomu visoke škole ili fakulteta.\n"Treba razmišljati kako mlade vratiti Srbiji"\nĐukić Dejanović kaže da su migracije fenomen koji je najteže predvideti i teško menjati, te da je potrebno da svi u društvu rade na stvaranju ambijenta koji će podsticati mlade da ostanu u Srbiji ili da dođu u našu zemlju kako bi ostvarili lične i profesionalne snove i ciljeve.\n- Istovremeno, trebalo bi razmišljati o onim mladim ljudima koji ne planiraju da se vrate u Srbiju, a čija znanja, veštine, iskustvo, poslovni kontakti i finansijska sredstva mogu biti i razvojni potencijal Srbije, o čemu do sada nismo mnogo vodili računa - rekla je ministarka.\nKaže da su ispitanici iz dijaspore takođe naveli i nekoliko prioritetnih oblasti za koje smatraju da bi država trebalo da se pobrine u narednom period, a to su povećanje životnog standard, otvaranje novih radnih mesta, borba protiv korupcije i unapređenje zdravstvene zaštite.\nNavela je da su to i prioriteti Vlade Srbije za koju kaže da prepoznaje svu ozbiljnost migracionog fenomena i njegovih posledica.\nPored istraživanja u kojem je učestvovala dijaspora, ministarka je rekla da je sprovedeno i istraživanje koje je obuhvatilo više od 11.000 studenata koje je pokazalo da 3.990 njih želi da napusti Srbiju, da 90 odsto njih u tome podržavaju roditelji, a da 70 odsto među njima već ima bliske srodnike ili nekog ko će ih tamo prihvatiti.\nIstakla je da zato treba povećati motivaciju mladih da ostanu u Srbiji što se, navodi, može postići stvaranjem povoljnog ambinenta za život u kojem mladi koriste stečana znanja u svojoj profesiji, ostvaruju uspešne profesionalne karijere, imaju adekvatne uslove za naučnoistraživački rad, a pre svega mogu da žive od svog rada i da planiraju porodični i lični život.\nKako je rekla, uspešno upravljanje migracijama iziskuje napore čitavog duštva, od države do svake porodice i pojednica u transformaciji odliva mozgova u kapital.\n- Sada postavljamo kamen temeljac društva budućnosti u kojem će buduće generacije živeti u svetu manjih razlika i većih mogućnosti za sve i u kome će mladi ne samo odlaziti, već i dolaziti u Srbiju - zaljučila je ministarka.\nFrensis Pikap iz UNDP rekla je da će migracije biti povećane kada Srbija postane deo EU i da je sada pravi momenat da se ljudima pruže razlozi da ostanu u Srbiji.\n- U Srbiji postoje mnoge stvari koje se mogu nadograditi - rekla je Pikap i navela da je jedna od tih oblasti i digitalizacija, oblast u kojoj Srbija beleži najveći ekonomski rast.


Zloupotreba rabata u advertajzingu je česta - Biznis i Finansije\nHome\tVestiEkonomija\tZloupotreba rabata u advertajzingu je česta\nZloupotreba rabata u advertajzingu je česta\nby bifadmin 16. marta 2017.\nSvakom četvrtom komunikacijskom stručnjaku u Srbiji nekada je bila ponuđena nadoknada, keš ili nešto slično za uslugu i pomoć, i to najčešće za promociju u medijima, rezultat je najnovijeg istraživanja koje su sproveli portal Marketing mreža, u saradnji sa agencijom MASMI Beograd.\nVećina ispitanika odgovorila je da je zloupotreba rabata najzastupljenija u prezentacijama projekata i dobijanju poslova (43 odsto), kao i medijskim uslugama i oglašavanju (33 odsto). S druge strane, polovina komunikacijskih stručnjaka smatra da je rabat legalan “mito” u advertajzing industriji, četvrtina je suzdržana, dok preostala četvrtina ne doživljava rabate na taj način.\nIspitanici, takođe, smatraju da, pre svega, strukovna udruženja i grupacije agencija i oglašivača treba da regulišu, propisuju i kontrolišu rabate u advertajzing industriji u Srbiji i regionu. Analiza po zemljama u regionu pokazuje da je u Sloveniji slika drugačija – čak polovina smatra da za regulisanje rabata treba da budu zadužene državne institucije (za razliku od Srbije, gde to očekuje samo 12 odsto).\nSvaka treća kompanija, koja je učestvovala u ovom istraživanju, tvrdi da je najveći rabat koji su dobili od agencija za neku uslugu između 20 i 40 odsto. Ponekada, kada insistiraju, agencije im daju informaciju o rabatima koje one dobijaju od svojih dobavljača, potvrdilo je 35 odsto ispitanika iz kompanija. Čak 26 odsto njih nikada nije dobilo ove podatke od svojih agencija, a za 13 odsto ovo nije tema razgovora sa agencijama.\nMeđutim, kada se pitaju agencije, svaka treća tvrdi da je najveći rabat koji je ponudila kompaniji bio ispod 20 odsto.\nIstraživanje je sprovedeno na uzorku od 206 profesionalaca iz šest država regiona, a ispitanici su stručnjaci iz oblasti marketinga i odnosa sa javnošću, zaposleni u agencijama i kompanijama. Rezultati istraživanja predstavljeni su na trećem regionalnom forumu komunikacionih lidera – Izazov 2017, koji je održan 1. i 2. marta u hotelu Crowne Plaza u Beogradu, u organizaciji portala Marketing mreža.\nUčesnici panela “Igra poverenja”, koji je održan na forumu Izazov 2017, složili su se da dvosmerna komunikacija između klijenta i agencije najvažnija i suštinski osnova za saradnju. “Važno je da obe strane budu iskrene i jasne kada su u pitanju očekivanja. Saradnja klijenata i agencije trebalo bi da je zasnovana na poverenju i važno je da obe strane budu svesne da rade zajedno zarad ostvarivanja istog cilja”, zaključak je ovog panela.\nPored ove teme, na forumu se govorilo i o trendovima u intergisanim komunikacijama, stanju na medijskom i marketinškom tržištu zemalja u regionu, u kojoj meri smo spremni da izvozimo kreativne ideje, ali i na koji način će se struka transformisati u narednih nekoliko godina.\nAgencija Drive, koja posluje u okviru I&F McCann Grupe, organizovala je panel na temu “365/24/7 sadržaj”, a na kome je, između ostalog, bilo reči šta razlikuje content kampanju u odnosu na kreiranje 365/24/7 sadržaja za brend, koja je uloga influensera u današnjim digitalnim strategijama i ko su današnji kreatori sadržaja.\nPoseban segment foruma Izazov 2017 bio je posvećen podsticanju dijaloga između agencija i kompanija, kroz različite tipove interaktivnih radionica. Tokom trajanja foruma, svoje studije slučaja agencijama predstavile su i kompanije: Mercator S, Vip Mobile, Eurobank, Carnex, Ikea Srbija, Avon, Sberbank, Delhaize Serbia, Vojvođanska banka, Microsoft, Lufthansa Srbija i mnogi drugi.\nVeritas i Microsoft osnovali globalno strateško partnerstvo za upravljanje podacima u oblaku\nU toku izrada Prethodne studije opravdanosti za gornju zonu Čukaru Peke kod Bora\nIstraživanje Erste Grupe: Mesečno u proseku uštedimo 5.210...\nI Dojče banci porastao profit u trećem kvartalu\nNBS: Štednja rasla i tokom pandemije\nEvropski aerodromi u riziku od nesolventnosti\nGajenje lešnika dobra i sigurna investicija\nAmCham: Potrebno je unaprediti zdravstvo, vladavinu prava i...


Žene vojnici traže borbene grunjake – Nadlanu.com\nŽene vojnici traže borbene grunjake\nSTOKHOLM, 23. septembra 2009. (Beta-AFP) - Žene u švedskoj vojsci zatražile su da im se obezbede specijalni grudnjaci podesni za borbu, uz argument da sportski brushalteri koje, inače, same kupuju lako spadaju pri većim naporima kojima su izložene.\nZa razliku od muških kolega koji od vojske dobijaju odgovarajući donji veš, oko 500 Šveđanki u vojnim uniformama prinuđene su da ga same nabavljaju u prodavnicama, navodi Udruženje žena regruta, koje deluje kao sindikalni organ. "Žene moraju da kupuju sportske grudnjake. Ali, oni nisu podesni ni za borbene situacije ni za slučaj požara, i nisu praktični. Lako spadaju", kazala je predstavnica za štampu udruženja Paulina Rebinder.\nPaulina Rebinder je, takođe, švedskoj vojsci zamerila zbog neravnopravnosti među polovina, što nije čest slučaj u zemlji koja se smatra naprednom u toj oblasti. "Ovo je poruka ženama. Neophodno je da na radnom mestu postoji oprema koja funkcioniše i koja je pouzdana", dodala je. "Žene su u švedskoj vojsci već skoro 30 godina, ali im vojska još nije obezbedila odgovarajuće grudnjake", kazala je Paulina Rebinder, uz ogradu da pripadnice lepšeg pola od vojske dobijaju novac za kupovinu "običnih" grudnjaka.


Uslovi korišćenja i zaštita autorskih prava - NaDijeti.com\nMolimo Vas da pažljivo pročitate ovaj tekst pre korišćenja internet sajta NaDijeti.com (u daljem tekstu „Sajt“), kojeg predstavlja Jasna Vujičić, viši dijetetičar-nutricionista (u daljem tekstu „Vlasnik sajta“). Sajt uređuje Vlasnik sajta uz pomoć saradnika (u daljem tekstu „Uređivački tim“). Pristupanjem ovom Sajtu ili korišćenjem ovog Sajta pristajete da se obavežete na dole navedene odredbe, koje mogu biti s vremena na vreme ažurirane i postavljene na ovoj stranici. Ažuriranje Uslova korišćenja stupa na snagu po objavljivanju na ovoj stranici, čime će se smatrati da su svi korisnici o njima obavešteni.\nSajt pruža raznovrsne sadržaje iz oblasti zdrave ishrane, zdravog načina života, ishrane kod obolelih osoba, ocene dijeta, recepata, namirnica i ostalih tema u delokrugu rada nutricioniste. Uređivački tim Sajta će uložiti razumne napore kako bi se na Sajtu našli aktuelni i tačni podaci.\nKorišćenjem sadržaja Sajta korisnik prihvata sve rizike koji nastaju iz tog korišćenja i prihvata korišćenje sadržaja Sajta isključivo za ličnu upotrebu i na vlastitu odgovornost. Uređivački tim Sajta neće biti odgovorni ni za kakvu direktnu, indirektnu, slučajnu ili posledičnu štetu koja nastane iz pristupa, korišćenja ili nemogućnosti korišćenja Sajta ili zbog bilo koje greške ili nepotpunosti/netačnosti u njegovom sadržaju.\nVi ste odgovorni za to da Vaš računar ili mobilni uređaj ispunjava sve neophodne tehničke specifikacije za korišćenje Sajta. Takođe ste saglasni sa time da Uređivački tim Sajta ne može garantovati da bilo koji materijal preuzet sa Sajta neće biti zaražen, imati viruse i/ili kod destruktivne prirode. Vi ste odgovorni za preduzimanje neophodnih procedura i antivirusnih i drugih sigurnosnih provera. Sajt povremeno može biti nedostupan zbog različitih tehničkih poteškoća i/ili održavanja.\nKomentari i sadržaji u komentarima objavljeni na Sajtu ne odražavaju stav Vlasnika i Uređivačkog tima Sajta, već isključivo korisnika koji ih iznose. Uređivački tim Sajta ima pravo bez prethodne najave da, po vlastitoj oceni, odbije postaviti ili ukloni bilo koji sadržaj koji su korisnici postavili, a za koji smatra da nije primeren. Uređivački tim sajta zadržava pravo da izmeni bilo koji deo Sajta, pa i celokupni sadržaj Sajta, i neće biti odgovoran za bilo kakve moguće posledice proizašle iz takvih promena.\nPodaci, dokumenti i informacije objavljeni na Sajtu podležu zaštiti autorskih prava prema licenci: Creative Commons Autorstvo-Nekomercijalno-Bez prerada 3.0.\nAutorstvo – Morate da navedete ime autora (Jasna Vujičić), kao i link do originalnog članka na ovom Sajtu (sajtu autora)\nBez prerada – Ne možete da menjate, preoblikujete ili da upotrebljavate delo u okviru svog dela (dakle, nije dozvoljeno ni uklanjanje hipertekstualnih veza u delu)\nOdricanje – Od svakog ugovornog uslova može da se odstupi, ako dobijete dozvolu nosioca autorskog prava.\nUređivački tim Sajta se obavezuje da neće svesno kršiti autorska prava drugih lica. Međutim, ukoliko postoji neko ko misli da je njegovo autorsko pravo prekršeno od strane Uređivačkog tima Sajta, dužan je odmah ukazati na autorsko delo (sadržaj) koje je prekršeno, kao i dokaz o pravu raspolaganja nad tim autorskim delom. Ukoliko se ispostavi da je Uređivački tim nesvesno prekršio nečije autorsko pravo, u najkraćem roku će biti obustavljeno, odnosno sprečeno dalje kršenje tog autorskog prava na Sajtu.\nUređivački tim Sajta se obavezuje da će poštivati anonimnost i privatnost korisnika Sajta. Prihvatanjem uslova korišćenja korisnik pristaje da se podaci upotrebljavaju isključivo u svrhu što boljeg uvida i razumevanja potreba i zahteva korisnika. Uređivački tim sajta se obavezuje da podatke korisnika neće učiniti dostupnim bilo kojoj trećoj strani, osim na lični zahtev korisnika ili po nalogu nadležnog Suda.\nPri korištenju Sajta, preuzimate odgovornost za podatke koje dajete. Strogo je zabranjeno lažno predstavljanje i zloupotreba tuđeg identiteta na bilo koji način. Uređivački tim Sajta preduzima sve razumne mere na zaštiti podataka korisnika koji se nalaze u bazama. Uređivački tim Sajta ne može garantovati sigurnost podataka korisnika, koji bi mogli biti ugroženi usled neovlašćenog pristupa ili problema sa sistemom.\nReklame odnosno oglasi koji se mogu pojaviti na Sajtu su oglasi oglašivača sa kojima Uređivački tim Sajta ima sporazum o oglašavanju. Informacije iz navedenih oglasa biće dostupne korisnicima Sajta ili na drugim Internet stranicama povezanim sa oglašivačima ili Sajtom. Uređivački tim Sajta nije odgovoran za sadržaj oglasa niti za bilo kakvu štetu nastalu oglašavanjem na Sajtu, jer se tu radi o poslovnom odnosu između posetioca Sajta i oglašivača.\nNa Sajtu se nalaze i hiper-tekstualne veze (hiperveze) ka drugim internet sajtovima koji predstavljaju druga pravna ili fizička lica, nepovezana sa Uređivačkim timom Sajta. Uređivački tim Sajta ne može imati nikakvu odgovornost za sadržaj i informacije koje sadrže drugi intenet sajt. Ako pristupate drugim internet sajtovima, saglasni ste da su oni nezavisni od Sajta i da Uređivački tim Sajta nema kontrolu nad sadržajem ili dostupnošću tog drugog sajta.\nStavljanje hiperveza ka bilo kojem drugom sajtu ne znači da Uređivački tim sajta podržava ili prihvata bilo kakvu odgovornost za sadržaj ili korišćenje takvog sajta i neće biti odgovoran za bilo kakav gubitak ili navodni gubitak prouzrokovan kroz ili u vezi sa korišćenjem ili povođenjem za bilo kojim takvim sadržajem, dobrom ili uslugom dostupnom na tom ili kroz taj sajt ili izvor.


Uvoz 40 tona jeftinog meda iz Moldavije velika pretnja domaćoj proizvodnji – Slobodne novine\nSavez pčelarskih organizacija Srbije (SPOS) upozorio je da je u Srbiju, krajem prošlog meseca, uvezena velika količina meda iz Moldavije. Reč je o 40 tona cvetnog meda koji je, po saznanjima ove organizacije, uvezen po ukupnoj ceni od 2,2 evra po kilogramu, sa uračunatim svim troškovima, što je znatno jeftinije od domaćeg proizvoda. Kažu da su, do sada, na naše tržište stizale uglavnom simbolične količine meda, ali da je ovo prva ozbiljna količina, što može biti velika pretnja domaćoj proizvodnji.\n– Uglavnom su to dosad bili neki ekskluzivni medovi sa ekskluzivnih lokacija. Međutim, upravo je krenuo pravi uvoz meda – navode u SPOS-u i dodaju da su godinama upozoravali da će sve ozbiljnija sistemska borba protiv falsifikata na kraju dovesti do uvoza meda, često sumnjivog kvaliteta (ali i pravog meda) po nerealno niskim cenama. Protiv tog problema moći ćemo da se borimo domaćim proizvodom u tegli jedinstvenog dizajna kako bi potrošači mogli da ga razlikuju od uvoznog. Uvoz jeftinog meda, smatraju pčelari, vodi u krah domaće proizvodnje, što se već dešava u pojedinim zemljama Evrope koje su već prezasićene uvoznim medom izuzetno niske cene.\n– To nas uvodi u probleme sa kojima se upravo suočavaju Hrvatska ili Italija, koje su preplavljene kineskim medom sumnjivog kvaliteta uvezenim po nemogućim cenama – kažu pčelari. Oni tvrde da u Srbiji nema i ne može biti meda po tako niskoj ceni kao što je ovaj uvezen iz Moldavije. Ipak, još nije poznato po kojoj ceni se prodaje potrošačima, a sagovornici „Politike” ističu kako očekuju da će se ovaj med naći u prodaji obeležen kao „mešavina medova izvan EU”, tako da kupci praktično ni neće znati pouzdano odakle on dolazi niti kakav proizvod kupuju. Prema nezvaničnim informacijama, moguće je da je ovaj med zapravo poreklom iz Kine, a upućeni očekuju da će se uvoz nastaviti. U SPOS-u kažu da je uvoz meda legitiman i legalan, jer privreda traži profit i tražiće ga na slobodnom tržištu. – Problem je samo u tome što je to nekorektno prema domaćim proizvođačima – ističu oni.\nKada je reč o kupcima, za njih je najvažnije da budu tačno informisani o proizvodu koji kupuju, posebno sada, kada se zbog krize svuda favorizuje domaća proizvodnja. U prilog domaćem medu ide i kvalitet jer je Srbija proizvođač jedne od najcenjenije vrste meda u Evropi. Međutim, u većini evropskih država već godinama se jeftini med prodaje kao mešavina više vrsta meda. Često se na deklaracijama ističe da je to med iz više zemalja, a domaće proizvodnje su u zapećku jer se kupci rukovode cenom. U Hrvatskoj je recimo na tržištu pronađena tegla u kojoj je bio med iz čak 10 zemalja. Pčelarima najveće glavobolje zadaje kineski med, koji je prošle godine nuđen za 1,4 evra, po kilogramu, a bilo je čak i perioda kada je koštao manje od evra. Dok su nekada dominantni „plagijati” bili od glukozno-fruktoznog sirupa, lažni med se sada pravi od čistog šećera. Kina je, uz EU, inače najveći svetski proizvođač meda, ali se sumnja da ovako niska proizvođačka cena ne može da se postigne uz poštovanje svih proizvođačkih pravila. Spekuliše se da se ovako jeftin med dobija tako što pčelari vrcaju nezreo med, a onda ga industrijski dorađuju. To jeste med, ali ne vrhunski, koji je sazreo na prirodan način.\nOznakeKina kineski med med moldavija Naslovna-centar Naslovna-traka Savez pčelarskih organizacija Srbije spos


Indeks vojne snage: Srbija napredovala za 13 mesta - Užice Oglasna Tabla\n12 фебруара, 2020 12 фебруара, 2020 0328\nNa rang-listi zemalja po vojnoj snazi i kapacitetima koju je sastavio američki vojni sajt „Global fajer pauer“, Srbija je u odnosu na prošlu godinu napredovala za 13 pozicija. „Nastavićemo da jačamo borbenu gotovost i odbrambenu moć Vojske Srbije“, poručio je ministar Vulin.\nMeđu ukupno 138 zemalja, koliko je obuhvaćeno analizom, Srbija je na 65. mestu.\nOstale zemlje regiona niže su rangirane od Srbije.\nHrvatska je na 69. mestu, Severna Makedonija na 127. mestu, Crna Gora na 123. i BiH na 133. mestu.\nPrvih pet pozicija zauzimaju SAD, Rusija, Kina, Indija, Japan, navodi se u izveštaju objavljenom na sajtu Global fajer pauer.\nZemlje su rangirane na osnovu više od 50 faktora koji određuju „indeks moći“, odnosno kategorija, počev od vojne moći, broja stanovnika i vojnika, preko finansija do logističkih sposobnosti, prirodnih resursa i geografskog položaja.\nOva jedinstvena formula, kako navode na sajtu, pruža mogućnost da se manje zemlje, tehnološki napredne, nadmeću sa velikim državama.\n„Zahvaljujući ogromnom radu i razumevanju vrhovnog komandanta Vojske Srbije Aleksandra Vučića, zahvaljujući radu i upornosti svih pripadnika Ministarstva odbrane i Vojske Srbije, naša vojska značajno napreduje“, izjavio je ministar odbrane Aleksandar Vulin komentarišući napredak srpske vojske na rang-listi američkog vojnog sajta Global fajer pauer po kome je naša vojska po snazi najbolje rangirana među vojskama zemalja bivše SFRJ.\nMinistar odbrane je dodao da je „Srbija vojno neutralna zemlja i zato mora da bude sposobna da se sama brani od svake pretnje. Ulaganje u vojsku i rad njenih pripadnika daju rezultate, a to znači da je mir na Balkanu izvesniji, a Srbi sigurniji gde god da žive“.\n„Nastavićemo da jačamo borbenu gotovost i odbrambenu moć Vojske Srbije i to je dobra vest za sve kojima je stalo do mira i budućnosti srpskog naroda“, poručio je ministar Vulin.\nKiflice na potpuno drugi način, gotove za 10 minuta\nNovi zaraženi na teritoriji Zlatiborskog okruga


Volvo Trucks osvojio međunarodnu nagradu za dizajn proizvoda - KAMIONI.NET\nNagrade iF za dizajn proizvoda dodeljuju se za izuzetne podvige u oblasti dizajna već više od 60 godina. Međunarodni žiri odabrao je samo najbolje dizajnirana ostvarenja u 17 kategorija. Novi Volvo FH dobio je nagradu u kategoriji 1: dizajn u transportnoj industriji i specijalna vozila. Kriterijumi za ocenjivanje obuhvatili su kvalitet dizajna, stepen inventivnosti, uticaj na životnu sredinu, funkcionalnost i bezbednost. Profesor Fric Frenkler /Fritz Frenkler/, predsednik žirija, rekao je da su ga impresionirali spisak takmičara koji je uvek visokokvalitetan, strast za inovacijom i hrabrost koju su proizvođači pokazali prilikom realizovanja sopstvenog pristupa dizajnu.\nZahvaljujući tehnološkim rešenjima za ekonomičnu potrošnju, efikasnim ergonomskim rešenjima, izvanrednom ponašanju na putu, kao i sistemima za pasivnu i aktivnu bezbednosnt, novi Volvo FH postavlja nove standarde u kamionskoj industriji i simbol je tekovina kompanije Volvo. “Prilikom kreiranja novog Volvo FH modela, ogroman akcenat je stavljen na dizajn i emotivni aspekta kamiona – na nešto čemu se obično ne pridaje velika važnost prilikom dizajniranja komercijalnih vozila”, nastavlja Orel. “Kao rezultat, dobili smo kamion koji zadovoljava i emotivnu i praktičnu stranu, kako prilikom upravljanja vozilom, tako i tokom boravka u njemu.”\nNa današnjoj dodeli iF nagrada u Minhenu, u Nemačkoj prisustvalo je oko 2.000 zvanica iz sveta međunarodnog dizajna, medija, biznisa i politike. Kompaktni bager ECR88D iz programa Volvo opreme za građevinarstvo (Volvo Construction Equipment) je takođe osvojio nagradu iF za dizajn proizvoda, tako da je grupacija Volvo postigla dvostruki uspeh.\nKAMIONI.NET > Kamioni > Volvo Trucks osvojio međunarodnu nagradu za dizajn proizvoda


Knežević: SPC da ne naziva verske zajednice sektama | Autonomija\nKnežević: SPC da ne naziva verske zajednice sektama\nTo za posledicu može imati nasilne akcije kakve nisu bile retkost kada su male verske zajednice u pitanju\nDirektor Centra za istraživanje religije, politike i društva iz Novog Sada Nikola Knežević oštro je danas kritikovao ekruševačku eparhiu Srpske pravoslavne crkve zbog saopštenja za javnost u kojem je male verske zajednice poistovetila sa sektama i ocenio da je to “nedopustivo i diskriminatorno”.\n“Anatemisati pripadnike jedne verske zajednice i davati im ih pežorativni izraz sekte može imati za posledicu nasilne akcije kakve nisu bile retkost u bliskoj prošlosti kada su male verske zajednice u pitanju”, rekao je Knežević za Autonomiju.\nDodao je da je veoma važno da se uvažava verski identitet manjinskih zajednica i da se izbegava svaka vrstu stigmatizacije i pežorativnih izraza koji mogu da ugroze njihove verske slobode.\n“Drugim rečima, velikodostojnici i klirici SPC bi trebalo ubuduće da izbegavaju reč ‘sekta’ ili ‘sektaš’ kada govore o pripadniku druge verske zajednice”, kazao je Knežević.\nKruševačka eparhija SPC nazvala je u saopštenju za javnost pripadnike Pentikostalne crkve pripadnicima “verske sekte”.\nSaopštenje je izdato nakon navodnih pritužbi građana da je proteklih dana grupa građana, koji sebe nazivaju članovima Pentikostalne crkve, ili Pentikostalcima, nudila svoj propagandni materijal javno na ulicama, a sve to na osnovu pozivanja na navodno poznanstvo sa kruševačkim epsikopom Davidom, i uz njegov navodni blagoslov.\n“Podsećamo našu crkvenu javnost da jereticima i sektašima i njihovim aktivistima ne pripada blagoslov da propovedaju pravoslavnu veru, jer je oni ustvari iskrivljuju, nego da im sledi anatema, koja je inače davno izrečena od strane Pravoslavne crkve svim jeresima i sektama”, navela je kruševačka eparhija u saopštenju za javnost.\nEparhija je materijale koji su deljeni nazvala “nepravoslavnim i dušegubnim”, a osobe koje sui h delile pozvala je “na pokajanje i na povratak SPC”.


Pokrenuta reforma penzionog sistema FBiH, radnici će moći ulagati u dobrovoljne privatne fondove | Krupljani.BA\nPokrenuta reforma penzionog sistema FBiH, radnici će moći ulagati u dobrovoljne privatne fondove\nVlada FBiH je na posljednjoj sjednici utvrdila prijedlog zakona o dobrovoljnim penzionim fondovima, što predstavlja sastavni dio Strategije reforme penzionog sistema u FBiH.\nSvi stručnjaci se slažu da je trenutni penzioni fond neodrživ, gdje jedan penzioner ide na jednog zaposlenog. Model međugeneracijske solidarnosti je jednostavno prevaziđen u svijetu.\n“Ovdje je najveći problem nedostatak finansijskih sredstava kako bi se izvršila uspješna tranzicija sa jednostubnog na višestubni penzioni fond. Određene države vršile su privatizaciju velikih kompanija, u Južnoj Americi su neke države čak vršile privatizaciju rudnika kako bi se osigurala stabilnost penzionog fonda, radi njegovog reformisanja, kako bi se sačuvala dugoročna održivost”, objašnjava Čavalić.\nIz Vlade FBiH ističu da će se usvajanjem novog zakona o penzionom sistemu stvoriti pravni osnov za daljnju reformu penzionog fonda. Stoga se brzina izmjena neophodnog zakona nameće kao prioritet, kako bi građani što bezbolnije podnijeli tranziciju ka nekom novom i boljem sistemu koji će im garantirati redovne i veće penzije.\n“Donošenjem ovog zakona, građanima, posebno mlađim generacijama, bit će omogućeno ostvarenje dodatnih prihoda u starosti, a usljed dobrovoljnosti članstva, građani i privreda neće snositi nikakve dodatne troškove.\nUčinci zakona na privredu su izuzetno značajni. Prije svega, on omogućava građanima da štede za penziju u dobrovoljnim penzionim fondovima, uz istovremeno omogućavanje da dopune sredstva koja će dobivati iz penzionog sistema FBiH. To će poboljšati finansijski položaj budućih penzionera i smanjiti pritisak na penzioni sistem FBiH”, naglašavaju iz Vlade FBiH.


Tužilaštvo u Hagu će uložiti žalbu na presudu Šešelju\nBeta\t 6. aprila 2016. 18:50\nGlavni tužilac medjunarodnog sudskog mehanizma u Hagu Serž Bramerc izjavio je danas da će uložiti žalbu na prvostepenu presudu kojom je lider Srpske radikalne stranke Vojislav Šešelj oslobodjen krivice za zločine u Hrvatskoj, Vojvodini i BiH, 1991-93.\nBramerc je u pisanoj izjavi naveo da je tu odluku doneo posle analize presude u kojoj je Tužilaštvo pronašlo “greške dalekosežne prirode”.\nObraćajući se žrtvama zločina, Bramerc je podvukao da je žalba koju će uložiti “od najveće važnosti za Tužilaštvo”.\nBramerc je ocenio da je većina sudija, koji su oslobodili Šešelja, “temeljno propustila da obavi svoju pravosudnu funkciju”.\n“Većina sudija je propustila da propisno razmotri suštinske aspekte tvrdnji Tužilaštva”, naglasio je Bramerc, precizirajući da pod time podrazumeva “propust većine da “razmotri velike delove dokaza u spisu” i da “propisno obrazloži svoje zaključke”.\nPo tužiocu, greška većine sudija je i što nisu na pravi način primenili standard “van svake sumnje” i što optužbe protiv Šešelja nisu razmotrili “u svetlu dokazanog sveprožimajućeg obrasca zločina”.\nBramerc kao grešku većine ističe i to što nije “napravila razliku izmedju krajnjeg političkog cilja kome su težili učesnici u udruženom zločinačkom poduhvatu i zločinačkih sredstava koja su primenjena za ostvarenje tog cilja”.\nVećina sudija je, po glavnom tužiocu, “došla do nerazumnih i protivrečnih zaključaka o činjenicama”, a nije ni na pravi način primenila “elemente oblika odgovornosti kao što su udruženi zločinački poduhvat i pomaganje i podržavanje zločina, u skladu sa utvrdjenom sudskom praksom”.\n“Istovremeno, smatramo da je većina nerazumno dozvolila mogućnost da je kriminalno ponašanje bilo jednostavno zakonita podrška ratnim naporima, uprkos nadmoćnom dokaznom materijalu koji je pokazivao upravo suprotno”, naglasio je Bramerc.\nTo je, po glavnom tužiocu, dovelo većinu do “nerazumih” zaključaka iz presude – “da je proterivanje civila humanitarni gest; da je potpaljivački govor mržnje jednostavno podizanje morala srpskih snaga i da je upotreba tih snaga u etničkom čišćenju mera zaštite srpskog stanovništva”.\n“Potpuno zanemarujući veliki broj zločina koji su dokazani na sudjenju, većina je zaključila da nije bilo raširenih i sistematskih napada na civilno stanovništvo u delovima Hrvatske i BiH, što je nužan uslov za zločine protiv čovečnosti”, zaključio je Bramerc.\nVećinom glasova, Haški tribunal je 31. marta oslobodio krivice Šešelja. Za oslobadjanje su glasali predsedavajući sudija Žan-Klod Antoneti i sudija Mandaje Nijang, dok je sudija Flavija Latanci imala suprotno mišljenje da bi Šešelja trebalo osuditi.\nŠešelj je oslobodjen krivice za zločine protiv čovečnosti – progon nesrba na političkoj, rasnoj i verskoj osnovi, deportaciju i prisilno premeštanje.\nPo presudi, vodja radikala nije kriv ni za kršenje zakona i običaja rata – ubistva, mučenje, okrutno postupanje, bezobzirno razaranje sela ili pustošenje koje nije opravdano vojnom nuždom, uništavanje verskih objekata i pljačkanje javne ili privatne imovine.\nPresudom je utvrdjeno da su počinjeni neki od zločina iz optužnice i da su dobrovoljci SRS bili umešani u njih, ali ne po Šešeljevom naredjenju i odobrenju.


Ponuda Škode za drugi blok TE Pljevlja naredne sedmice - Pobjeda Dnevni List\nObjavljeno: čet, 14. mar, 2013.\nEkonomija / Udarne Ponuda Škode za drugi blok TE Pljevlja naredne sedmice\nPiše: Dejan Lučić\nPODGORICA – Češka kompanija Škoda Praha trebalo bi početkom naredne sedmice, a najkasnije u srijedu, da dostavi ponudu za drugi blok Termoelektrane Pljevlja. Izvor Pobjede u kompaniji tvrdi da će češka ponuda, koja obuhvata najsavremeniju opremu u oblasti energetike, biti zadovoljavajuća i sa finansijskog aspekta. Delegaciju češke kompanije koja će dostaviti ponudu će predvoditi predsjednik borda direktora i izvršni direktor Danijel Jižička, a prema riječima našeg sagovornika, Škoda Praha će ponuditi opremu koja zadovoljava sve savremene standarde u oblasti energetike i korišćenja energetskog lignita u Pljevljima.\n- Kompanija će investitoru, Elektroprivredi Crne Gore, obezbijediti investiranje za izgradnju drugog bloka Termoelektrane preko Češke eksportne banke. Češka sigurno ima eminentni interes da u ovom projektu ponudi najkvalitetniju i najsavremeniju opremu koja će zadovoljiti potrebe crnogorskog energetskog sistema – kazao je on.\nNaš sagovornik tvrdi da će ponuda biti u skladu sa idejnim rješenjem, tj. fizibiliti studijom koju je za potrebe EPCG uradio slovenački konzorcijum, a biće zadovoljavajuća i sa finansijskog aspekta.\nOn nije mogao da kaže koji je to iznos, ali je naveo da bi ponuda trebalo da bude, okvirno, u granicama one koju su dali Kinezi, odnosno oko 275 miliona eura.\nŠkoda Praha je u oktobru prošle godine dostavila Agenciji za promociju stranih investicija pismo o namjerama, kojim izražava spremnost da učestvuje u izgradnji drugog bloka Termoelektrane.\nŠkoda Praha je kompanija koja stoji iza najvećeg broja projekata u oblasti energetike u Češkoj. Učestvuje u svim fazama realizacije projekata – od dizajniranja, gradnje, instaliranja opreme do upravljanja elektranama. Tokom 60 godina postojanja, kompanija je učestvovala u izgradnji postrojenja snage veće od 40 hiljada megavati u 25 zemalja.\nIzvršni direktor te kompanije Danijel Jižička ranije je za Pobjedu kazao da namjere njegove kompanije u Crnoj Gori vidi kao veliki izazov, ali da su svjesni da njihovo dugogodišnje iskustvo, efikasnost i znanje kojim raspolažu, pored novca, predstavljaju najbolju garanciju za uspješnu realizaciju takvih projekata.\nOn je rekao i da Crna Gora ima šansu da postane regionalni energetski centar.\n- Mi želimo da budemo prisutni na ovom tržištu, vjerujući prije svega u njegovu dalju perspektivu. Naravno, projekat transmisionog kabla između Crne Gore i Italije je nešto što čitavoj ideji daje „vjetar u jedra“ – naveo je Jižička.\nDijalogom do drugog bloka TE\nDo početka februara trebalo bi da se zna ko je najbolji za drugi blok TE Pljevlja\nKinezi potvrdili da su dobili poziv za pregovore\nPower China: Duplo bolje ekološke performanse od traženih za drugi blok TE Pljevlja\nBroj komentara: 1 Vaši komentari: Todor Vucetic kaže:\t15.03.2013 u 14:57\tEPCG i Vlada Crne Gore treba da traze, i nacice i dobice, najpovoljniji kredit za izgradnju ove TE. Ugled, kadrovi i iskustvo EPCG,naravno, uz podrsku Vlade CG garantuju uspesan zavrsetak ovog proekta a ulazak Ceskog konzorcijuma cine suvisnim, nepotrebnim i skupljim.\nNe treba da se podcenjuju mogucnosti EPCG i da se\nu kolonijalni polozaj stavljaju nacionalni resursi Crne Gore.\nZasto se odustalo od dogovora sa Republikom Srpskom o izgradnji HE Risan kao najprofitabilnijoj zajednickoj HE? Namece mi se pitanje i sumnja da neko iz sumnjivih, prvenstveno korupcionaskih pobuda, ne pokrece pitanje izgradnje HE Risan, kako bi se izgradio HE Dubrovnik 2, koji ce koristiti iskljucivo crnogorski hidro ptencijal iz Trebisnjice.\nNordijski model smanjenja nezaposlenosti: Crna Gora već otvorena za zapošljavanje stranaca\nZa Boksite nema ponude, Neksan će organizovati proizvodnju\nObjavljen drugi javni poziv za podrku sektoru vinogradsrtva i vinarstva\nDo kraja godine finalna verzija strategije poljoprivrede\nLazović, Kavarić i menadžment EPCG na saslušanju 16. oktobra


"Kada je Haški tribunal u pitanju, stav Srpske demokratske stranke ostaje nepromijenjen:\nOn je prevashodno politička institucija čiji je formalni cilj procesuiranje najtežih ratnih zločina na tlu bivše Јugoslavije, a suštinski - nastavak satanizacije srpskog naroda.\nPolitički motivisane presude neće umanjiti tragediju koja je zadesila sve narode BiH zahvaćene ratnim sukobom, niti će umanjiti bol za nevinim žrtvama", stoji u saopštenju SDS-a.\n"Haški sud kao politički sud opredijelio se da sudi na takav način. Važno je da je Srbija i kroz ovaj proces isključena iz bilo kakve veze sa izvršenjem krivičnih djela ratnog zločina na prostoru BiH. I to je jedna od dimenzija da je makar nešto taj sud uvažio kao činjenicu", izjavio je Đokić Srni.\n"Nažalost, Haški sud se ne bavi tim pitanjima i zato su sve političke lidere muslimana oslobađali ili su ih minimalno kažnjavali ili čekali da umru i da zaključe slučajeve koji su u vezi sa njima", naglasio je Đokić.\n"Haški sud je od samog osnivanja pokazao da je formiran iz političkih razloga i da će se on više baviti politikom, a ne stvarnim izvršenjem krivičnih djela ratnog zločina", naveo je Đokić.\n"Ova presuda Radovanu Karadžiću, a i drugim kojima je Haški sud izrekao presude motivisana je političkim interesima ili ciljevima koje oni kroz takve procese žele da ostvare", istakao je Đokić.\nDrugostepena presuda prvom predsjedniku Republike Srpske Radovanu Karadžiću izrečena danas pred Međunarodnim rezidualnim mehanizmom za krivične sudove u Hagu predstavlja tužan kraj ovog suda koji će ostati upamćen u međunarodnoj praksi da nije sudio po zakonu, smatra predsjednik DNS-a Marko Pavić.\n"Međunarodni sud u Hagu, onako kako je počeo svoj rad, pod raznim političkim pritiscima, pretvorio se u politički sud, danas je i svoj rad zaključio kao politički sud koji nije sudio po pravu, pravdi i zakonima, nego po političkim, državnim i ne znam čijim nalozima sa strane", rekao je Pavić Srni.\nOn je dodao da bi sud i njegove presude uvijek trebalo da dovedu do pomirenja ljudi.\n"Ova presuda i presude koje je taj sud izricao, naročito Srbima, samo su još više udaljile narode u BiH jedne od drugih i ovo je još jedan udar na međunacionalne odnose u BiH", rekao je Pavić.\nČavić: Još jednom potvrđen politički karakter suda\nPredsjednik NDP-a Dragan Čavić ocijenio je da je presudom Međunarodnog rezidualnog mehanizma za krivične sudove, kojom je nekadašnji predsjednik Republike Srpske Radovan Karadžić osuđen na doživotnu zatvorsku kaznu, još jednom potvrđen politički karakter ovog suda.\n"Sa biološkog stanovišta, kazna od 40 godina za Karadžića je jednaka doživotnoj, ali sa simboličkog stanovišta ovo je politička poruka, a ne presuda", rekao je Čavić Srni.\nOn smatra da je doživotna robija ocjena svih događanja na prostoru bivše Jugoslavije i uloge Srba generalno u njoj, te da reagovanja koja se čuju iz bošnjačkih političkih krugova potvrđuju njihovu pristrasnost.\n"Ovo je razočaravajuće za pravdu, a za nas jasna poruka na koji način su generalno kvalifikovani kroz političku dimenziju svi ratni događaji u raspadu Jugoslavije od 1991. do 1995. godine", rekao je Čavić.\n"Ovakva presuda je dokaz da je bila namjera da Srbi budu osuđeni i da se stavi tačka na navodno planirano zločinačko djelovanje protiv Bošnjaka na prostoru BiH", rekao je Mitrović Srni.\n"Niko ništa nije očekivao od današnje presude, ali je potpuno jasno zbog čega je Haški tribunal formiran. On nije formiran u cilju da bude organ koji utvrđuje pravdu i utiče na pomirenje, već kao organ koji raspiruje vatru u cilju geopolitičkih razračunavanja. Kakav je bio početak, takav je i kraj Haškog tribunala", ističe Stevandić.\n"Znajući kako je taj sud do sada radio i kakav je odnos imao prema Srbima, ništa se drugo nije ni moglo očekivati, jer je on formiran i poslušno radi u interesu Bošnjaka, a po nalogu grupe zapadnih sila", izjavio je Grujičić Srni.\n"Haški tribunal imao je zadaću da osudi Srbe, a da od odgovornosti oslobodi počinioce zločina nad Srbima i ovom presudom želio je da izvrši svoju obavezu bez obzira na sve dokaze koje, očito, nije ni uzeo u razmatranje", ističe Grujičić.\n"Haški sud bio je sud SAD i pojedinih država iz Evrope i jednostavno na ovaj način se pokazalo da više nema BiH", rekao je Srni Dukić, komentarišući drugostepenu presudu Karadžiću, koju je danas izrekao Međunarodni rezidualni mehanizam za krivične sudove u Hagu.\nSuđenje Karadžiću počelo je u oktobru 2009. godine, a 24. marta 2016. godine donesena je prvostepena presuda na koju su se žalili i odbrana i tužilaštvo.\nŠehovac: Sud pokazao da ne vodi ka pomirenju naroda u BiH\nPredsjednik Predsjedništva Boračke organizacije "Ilidžanski borac" Goran Šehovac izjavio je Srni da je Međunarodni rezidualni mehanizam za krivične sudove u Hagu, današnjom presudom prvom predsjedniku Republike Srpske Radovanu Karadžiću, još jednom pokazao da je riječ o sudu koji ne vodi ka pomirenju naroda u BiH.\nOn je izrazio razočarenje drugostepenom presudom, kojom je Karadžić osuđen na kaznu doživotnog zatvora, te naglasio da je sud u Hagu formiran isključivo da osudi Srbe.\n"Za mene i sve moje saborce, kao i za sve građane Republike Srpske, Karadžić će uvijek biti heroj i on za nas nikada neće biti ratni zločinac. Riječ je o prvom predsjedniku Republike Srpske, koja je stvorena iz ljubavi i želje za slobodom, i koja vodi računa o svima koji u njoj žive", istakao je Šehovac.\nRajilić: Karadžić je simbol herojstva, odbrane i ujedinjenja Srba\nPrvi predsjednik Republike Srpske Radovan Karadžić je simbol herojstva, odbrane i ujedinjenja Srba, bez obzira na drugostepenu presudu kojom ga je Međunarodni rezidualni mehanizam za krivične sudove u Hagu osudio na doživotni zatvor, izjavila je Srni predsjednik Udruženja žena žrtava rata Republike Srpske Božica Živković Rajilić.\nRajilićeva smatra da je ovom presudom pokazano da je sud u Hagu - sud moćnika, a ne prava i pravde.\n"Haški sud je i osnovan da bi osudio Srbe. Bez obzira na ovakvu presudu, Radovan Karadžić je simbol herojstva, odbrane i ujedinjenja Srba i prvi predsjednik Republike Srpske", naglasila je Rajilićeva.\nOna je dodala da se ova presuda odnosi na pojedinačnu odgovornost i da ne može imati nikakve štetne posljedice po Republiku Srpsku.\nPredsjednik PDP-a Branislav Borenović izjavio je Srni da će presuda Međunarodnog rezidualnog mehanizma za krivične sudove u Hagu prvom predsjedniku Republike Srpske Radovanu Karadžiću kojom ga je osudio na kaznu doživotnog zatvora za najveći dio srpskog naroda biti teško prihvatljiva.\nOn je istakao da je izuzetno teško za srpski narod da prihvati ovakve navode, te naveo da treba razmišljati kako ići dalje i graditi budućnost u kojoj će se srpski narod osjećati ravnopravno sa drugim narodima na ovim prostorima.\n"Treba vidjeti kako hladne glave iz ovog što se dešavalo svih ovih dana, mjeseci i godina napraviti neku vrstu pomaka u budućnost", rekao je Borenović.\nPotvrđena je prvostepena presuda kojom je Karadžić proglašen krivim za "genocid na području Srebrenice 1995. godine", napade na civile tokom opsade Sarajeva i uzimanje pripadnika mirovnih snaga UN za taoce.\nVučurević je istakao da bi Haški tribunal trebalo da promijeni ime i da se zove "Sud za Srbe" ili "Institucija koja koja izvršava kaznene naredbe Londona i Vašingtona".\nOn je naglasio da se prilikom svjedočenja Karadžiću u Hagu uvjerio da je to "prokleta kuća", koja sudi samo Srbima.\n"I danas posjedujem dokument u kome predsjednik Karadžić naređuje da se u vrijeme Bajrama i katoličkog Božića ne smije pucati ukoliko to nije neophodno za nužnu odbranu", naveo je Vučurević.\n"Posljedica jednog od njihovih napada su 42 kovčega naših najhrabrijih sinova", rekao je Vučurević.\n"Ni u Federaciji BiH danas nema Srba. Ali zato, u Republici Srpskoj danas žive i Srbi i Bošnjaci i Hrvati", poručio je Vučurević.\nFila: Politička presuda "jedne nakaze od suda"\nAdvokat Toma Fila izjavio je Srni da je današnja presuda na doživotnu kaznu zatvora Radovanu Karadžiću politička presuda "jedne nakaze od suda" koji nije doprinio nikakvom pomirenju naroda, već je samo zaoštrio situaciju.\nOn je rekao da jedino dobro što može da kaže povodom ovog postupka jeste to što nije presuđeno da je izvršen genocid i u sedam opština u BiH iz 1992. godine.\n"To bi, ne samo državu Srbiju i Republiku Srpsku, nego Srbe kao narod, dovelo u poziciju da budu označeni kao genocidni narod, koji gde god uđu vrše genocid. To je hvala bogu odbijeno", rekao je Fila.\n"Tražiti od Haga pravdu je kao da uđete u javnu kuću i tražite nevinu devojku - to je Haški tribunal. Sramota i beda od postupka", zaključio je Fila.\nBerton: Uzdržati se od zapaljive retorike\nBerton smatra da presuda Karadžiću predstavlja, kako kaže, još jedan ključni korak ka privođenju pravdi lica koja su najodgovornija za "genocid i druge najteže ratne zločine počinjene u BiH".\n"Utvrđivanje odgovornosti za počinjene zločine, čak i ovoliko godina nakon rata od ključne je važnosti za izgradnju trajnog mira u BiH, poštivanje vladavine prava i jačanje međunarodne sudske prakse", mišljenja je Berton.\nOn je naglasio da, uporedo sa naporima Međunarodnog krivičnog suda za bivšu Јugoslaviju /MKSЈ/, pravosudne institucije u BiH kontinuirano rade na ostvarenju tih ciljeva, te da su do danas pred domaćim sudovima procesuirane stotine počinilaca ratnih zločina, saopšteno je iz OEBS-a.\nKrajišnik: Presudom Karadžić poslat u legendu\nPrvi predsjednik Republike Srpske Radovan Karadžić nije zagovarao, ni podržavao, ni vršio zločine, već je on istorijska ličnost koju današnja presuda Međunarodnog rezidualnog mehanizma za krivične sudove u Hagu šalje u legendu, izjavio je prvi predsjednik Narodne skupštine Srpske Momčilo Krajišnik.\nOn smatra da je drugostepena presuda Međunarodnog rezidualnog mehanizma za krivične sudove u Hagu kojom je Karadžić osuđen na doživotnu kaznu zatvora strašna i da ona nikome neće donijeti korist, a donijeće mnogo štete u BiH.\n"Iznenađuje me da nijedan dio njegove žalbe nije uvažen. To je pogubno. Imao sam optimizam da će Mehanizam pokazati više objektivnosti i da će imati hrabrosti da donese odluku koja je adekvatna. U današnjem vremenu, kada je Haški tribunal u pitanju, teško je da dođemo do pravde i istine", izjavio je Krajišnik Srni.\nKrajišnik je podsjetio da je i on akter skoro svih aktivnosti u kojima je u ratu učestvovao Karadžić, naglašavajući da može sa sigurnošću da tvrdi da Karadžić nije ni zagovarao, ni podržavao, niti vršio zločine.\n"Karadžić je istorijska ličnost, a ovakva presuda ga, u stvari, šalje u legendu. Tako je suđeno - da bez žrtve nema ni slave", istakao je Krajišnik.\nMeđunarodni rezidualni mehanizam za krivične sudove u Hagu izrekao je danas Karadžiću drugostepenu presudu kojom ga je osudio na kaznu doživotnog zatvora.\nPredsjednik Boračke organizacije Republike Srpske /BORS/ Milomir Savčić smatra da je Međunarodni rezidualni mehanizam za krivične sudove u Hagu izricanjem doživotne kazne zatvora prvom predsjedniku Republike Srpske Radovanu Karadžiću još jednom pokazao da je politički sud i sud nepravde.\nSavčić, koji je u Hagu prisustvovao izricanju presude Karadžiću, rekao je Srni da ima osjećaj da je presuda pripremljena i prije nego što je Radovan Karadžić uhapšen i isporučen u Hag prije 11 godina.\n"Riječ je o potpunoj reprizi prvostepene presude Haškog tribunala pri čemu se odbija žalbeni osnov odbrane, a prihvata obrazloženje prvostepene presude", istakao je Savčić.\nSavčić je rekao da su ispred zgrade Tribunala u Hagu prisutni ljudi bošnjačke nacionalnosti sa ratnim zastavama takozvane Armije BiH, raznim natpisima i parolama, koji su oštro napali jedno lice srpske nacionalnosti koje se pojavilo sa srpskom zastavom prije izricanja presude Karadžiću.\n"Mislim da će ovakva presuda Karadžiću još više usložiti i pogoršati loše međunacionalne odnose u BiH. Srbi ne mogu prihvatiti ovakvu presudu ne zbog toga što je kazna takva kakva jeste , već zato što ne počiva na činjenicama i nije odraz istine", ocjenjuje Savčić.\nDmičić: Sunovrat međunarodnog prava\nProfesor ustavnog prava Mile Dmičić rekao je Srni da drugostepena presuda Međunarodnog rezidualnog mehanizmom za krivične sudove u Hagu, kojom je prvi predsjednik Republike Srpske Radovan Karadžić osuđen na doživotnu robiju, predstavlja sunovrat međunarodnog prava.\n"Haški tribunal se danas potvrdio kao izraz samovolje pojedinih svjetskih centara moći i danas se desio očiti primjer ugrožavanja međunarodnog pravnog poretka i otvaranja prostora za avanturističko tumačenje i sudovanje", ocijenio je Dmičić.\nOn je istakao da je s ciljem prava i pravde očekivao radikalno preinačenje prvostepene presude kojom je Haški tribunal 2016. godine osudio Karadžića na 40 godina zatvora.\n"Očekivali smo oslobađajuću odluku, ali svijet se danas uvjerio da je došlo do sunovrata međunarodnog prava, kao i uvjeravanja o pravima, slobodama, istini i pravdi", naveo je Dmičić.\nDmičić je istakao da su Haški tribunal i novoosnovani Međunarodni rezidualni mehanizam za krivične sudove u Hagu od početka instrumentalizovani kao oruđe politike i sile, a ne prava i pravde, mira, pomirenja i praštanja na teritoriji na kojoj su odvijali tragični ratni sukobi.\nOn je rekao da je Karadžić bio legalni i legitimni predstavnik Srba u BiH, angažovani intelektualac i istaknuti patriota, odan svom narodu i svjestan da je njegov narod ugrožen od drugih, pa i međunarodne zajednice.\nDmičić je naveo da Karadžić nikada nije bio za pogubljivanje civilnog stanovništva, zarobljenika i njihove diskriminaciju, te da ga je doživljavao kao humanog čovjeka koji se brinuo o ljudima svih nacionalnosti i vjera.\n"U svim njegovim aktima nalazila se puna opredijeljenost za zaštitu civilnog stanovništva, njihove imovine i bezbjednosti, kao i uspostavljanja vladavine prava. U tim aktima nema nijednog zločinačkog, militarističkog ili genocidnog elementa", naglasio je Dmičić.\nOn je poručio da se Karadžić mora posmatrati kao brižan i snažan otac slobodarskog srpskog naroda i njihovog zajedničkog djela - Republike Srpske, dodajući da je uvjeren da su prvi predsjednik Srpske i srpski narod bili na pravoj strani istorije.\nPredsjednik Udruženja "Veterani Republike Srpske" Duško Vukotić rekao je Srni da je cilj drugostepene presude prvom predsjedniku Republike Srpske Radovanu Karadžiću da uništi svaki odbrambeni kapacitet srpskog naroda, ali da se nada da će generacije koje dolaze uvijek biti spremne da brane svoju otadžbinu i narod.\nVukotić je istakao da drakonska kazna kojom je Međunarodni rezidualni mehanizam za krivične sudove u Hagu osudio Karadžića na doživotnu kaznu zatvora samo potvrđuje da je ovo politički sud koji prvenstveno sudi Srbima.\n"Nažalost, težnja UN o formiranju ovog suda s ciljem pomirenja naroda u bivšoj Jugoslaviji u principu samo doprinosi povećanju mržnje među narodima i to je veoma loše za sve narode na ovim prostoru", rekao je Vukotić.\nOn je dodao da je uvjeren da će mlade generacije u Republici Srpskoj shvatiti poruku suda u Hagu da je to politički sud.\nMeđunarodni rezidualni mehanizam za krivične sudove u Hagu izrekao je danas Radovanu Karadžiću drugostepenu presudu kojom ga je osudio na kaznu doživotnog zatvora.\nMilunović pozvao svjetske moćnike da prekinu hajku na Srbe\nMinistar rada i boračko-invalidske zaštite Republike Srpske Duško Milunović pozvao je danas svjetske moćnike da prekinu nezasluženu hajku koju provode nad Srbima, za koje dobro znaju da su vijekovima bili prisiljeni da od najezdi brojnih osvajača samo brane svoja ognjišta, slobodu i čast.\nMilunović je ocijenio bezumnom, sramotnom i drakonskom drugostepenu presudu prvom predsjedniku Srpske Radovanu Karadžiću pred Međunarodnim rezidualnim mehanizmom za krivične sudove u Hagu, kojom je osuđen na doživotnu robiju.\n"Nisam iznenađen. Ogorčen sam na još jednu u nizu sramotnih i drakonskih kazni Haškog tribunala, koja je donesena bez ikakvih valjanih dokaza i kojom je bivši predsjednik Srpske osuđen na doživotnu robiju", istakao je Milunović.\nOn je dodao da je riječ o još jednom pokušaju da se presudi čitavom srpskom narodu, koji je nesumnjivo doživio progon i stradanje zbog slobodarskog duha i borbe za evropske vrijednosti u prethodnim ratovima, saopšteno je iz Ministarstva rada i boračko-invalidske zaštite.\nPrema njegovim riječima, Mehanizam je još jednom dokazao da je politički i da u njihovom međunarodnom pravu postoje različiti aršini za Srbe i ostale učesnike u sukobima u BiH tokom devedesetih godina prošlog vijeka.\n"Jer, šta danas reći za bezumne zločine počinjene nad srpskim stanovništvom, za koje još niko nije odgovarao. Za masovnu grobnicu u Mrkonjić Gradu, za stradanja civila u Podrinju, na Ozrenu, u Sijekovcu, Sarajevu, za egzodus 120.000 srpskih duša iz 13 opština zapadne Krajine, za Oluju ... Da li su za sve ovo naši neprijatelji imali blagoslov međunarodne zajednice?", rekao je Milunović.\nU saopštenju se navodi i da za bezumne zločine nad Srbima niko nije odgovarao, te postavlja pitanje - da li su za sve to srpski neprijatelji imali blagoslov međunarodne zajednice?\nGovedarica: Pokušaj da se udari pravni pečat odgovornosti Srba za građanski rat\nPredsjednik SDS-a Vukota Govedarica smatra da se drakonskom haškom kaznom doživotnog zatvora prvom predsjedniku Republike Srpske Radovanu Karadžiću nastoji udariti pravni pečat odgovornosti Srba za protekli građanski rat u BiH.\nGovedarica je istakao da je presuda Međunarodnog rezidualnog mehanizma za krivične sudove u Hagu neutemeljena.\n"Haški tribunal je pokazao da je politička institucija, te da formalno procesuira teške ratne zločine na teritoriji bivše Jugoslavije, a da suštinski imamo nastavak satanizacije nad srpskim narodom", rekao je Govedarica Srni.\nOn kaže da je očigledno da će sada političko Sarajevo iskonstruisati vrstu tendencije da se presuda Karadžiću, koji je i prvi predsjednik SDS-a, zloupotrijebi na politički način i da se ta presuda definiše kao presuda srpskom narodu u Republici Srpskoj.\n"Međutim, ona sigurno nećemo umanjiti ni ustavnu ni političku poziciju Republike Srpske koju garantuje Dejtonski sporazum", rekao je Govedarica.\nAnđelković: Karadžić - žrtva montiranog procesa\nSuđenje prvom predsjedniku Republike Srpske Radovanu Karadžiću u Hagu nije bilo fer, nisu uvažavani argumenti i riječ je o montiranom procesu u kome je Karadžić bio žrtva, izjavio je Srni politički analitičar Dragomir Anđelković.\nKomentarišući današnju presudu Međunarodnog rezidualnog mehanizma za krivične sudove u Hagu kojom je Karadžić osuđen na kaznu doživotnog zatvora, on je rekao da je u ovom montiranom procesu, poput nekada staljinističkih, trebalo osuditi Karadžića da bi se krivica prebacila na cijeli srpski narod.\n"Reč je o tome da Zapad, koji je i devedesetih godina vodio politiku agresije suprotnu međunarodnom pravu, razbio suverenu državu Jugoslaviju, izazivao ratove, vršio agresiju na Srpsku Krajinu, Republiku Srpsku, Srbiju, mora da pere sebe, a to može jedino tako što optužuje nekoga, a to su ovaj put Srbi", rekao je Anđelković.\nOn ističe da se taj kontinuitet laži nastavlja i da je Karadžić samo žrtva.\n"Mi tu ništa ne možemo da promenimo, ali moramo imati dovoljno hrabrosti da kažemo istinu i da svoju decu učimo da je srpski narod samo branio svoje interese i nije bio nikakav zločinac, već, pre svega, žrtva tokom devedesetih", rekao je Anđelković.\nOn ističe da je Haški tribunal ovom presudom potvrdio da je geopolitički instrument Zapada, a ne bilo kakav sud.\nŠkorić: Šta da Mladić očekuje poslije ovakve presude?\nČlan Predsjedništva Organizacije starješina Vojske Republike Srpske (VRS) Miko Škorić rekao je da nakon nepravedno presuđene doživotne robije bivšem predsjedniku Srpske Radovanu Karadžiću u Hagu nije optimista u pogledu završne presude ratnom komandantu VRS Ratku Mladiću.\n"Matrica je napravljena i prema ovome što se sada dešava ne možemo se nadati ničemu dobrom. Prema zbiru presuda se vidi da su Srbi 'najkrivlji' i da je Hag u tome dosljedan, zbog čega ne mogu biti optimista da našem komandantu neće uslijediti jednako rigorozna kazna", rekao je Škorić danas Srni.\nOvaj pukovnik VRS u penziji rekao je da se u vezi sa presudom Karadžiću ništa drugačije nije moglo očekivati s obzirom na to da su nepravde počele mnogo ranije.\n"Pokušao sam da prihvatim optimizam advokata, ali Haški sud je definitivno nepravičan prema Srbima. Jako loše je izanalizirao događaje između 1992. i 1995. godine i nije kvalitetno odgovorio na to šta se zapravo dešavalo u BiH u ratnom periodu na ovim prostorima", ocijenio je Škorić.\nOn je naveo da Haški tribunal nije doprinio pomirenju, već još većim podjelama na ovim prostorima.\n"Taj sud uopšte nije jednako posmatrao zaraćene strane u BiH. Uvijek su promovisali da se individualno sudi za zločine, a kakve zločine su samo počinili bošnjačka i hrvatska strana. Hrvati su nešto malo odgovarali, a Bošnjaci ništa, iako je, između ostalog, Naser Orić lično okrvavio ruke", istakao je Škorić.\nStamenkovski: Glavni cilj presude napad na Republiku Srpsku\nDoživotna kazna zatvora prvom predsjedniku Republike Srpske Radovanu Karadžiću za svoj glavni cilj ima još jedan napad na Republiku Srpsku, rekao je Srni predsjednik Srpskog sabora "Zavetnici" Stefan Stamenkovski.\nOn je ocijenio da je presuda Karadžiću još jedan od dokaza da je Haški sud antisrpski i da je godinama unazad donosio presude sa ciljem da se srpski narod predstavi kao zločinački, a oslobađao krivice one koji su zaista činili zločine nad srpskim narodom i koji su izazvali i rat u bivšoj Jugoslaviji.\n"Ne treba podsećati da su čak i šiptarski teroristi, za koje su postojali dokazi i koji su pisali knjige o svojim sramnim zločinima, bili oslobađani od Haškog tribunala, a ova presuda za glavni cilj u ovom trenutku ima još jedan novi napad na Republiku Srpsku", rekao je Stamenkovski.\nPodsjećajući na pokušaj Velike Britanije da u Savjetu bezbjednosti UN predloži i izglasa rezoluciju o takozvanom genocidu u Srebrenici, Stamenkovski je zaključio da presuda prvom predsjedniku Republike Srpske ima istovjetan cilj.\n"Dakle, u narednom periodu možemo sasvim sigurno očekivati da će se Republika Srpska naći na dodatnom udaru dela međunarodne zajednice, pre svega dela zapadnih zemalja - SAD i onih koje direktno sa njima sarađuju i prate politiku SAD i Velike Britanije", rekao je Stamenkovski.\nGeneral Anđić: Poziv srpskom narodu na jedinstvo i državotvornost\nPredsjednik udruženja "Čast otadžbine" u Beogradu, general Rodoljub Anđić rekao je Srni da se drugostepenom presudom prvom predsjedniku Republike Srpske Radovanu Karadžiću nastavlja satanizacija Srba i pozvao srpski narod na jedinstvo i državotvornost.\nAnđić je naveo da je današnjom presudom Međunarodnog rezidualnog mehanizma za krivične sudove rečeno da su Srbi krivi za izazivanje rata u BiH, a NATO i zapadne zemlje amnestirani za zločin koji su izvršili prema Srbima bombardujući obje srpske države.\n"Ovom presudom nastavlja se satanizacija Srba i treba očekivati još veće pritiske na Republiku Srpsku i Srbiju. Zato pozivam srpski narod na jedinstvo i državotvornost i podršku državnom rukovodstvu Republike Srpske u odbrani integriteta Republike Srpske i srpskog naroda u celini", istakao je Anđić.\nLinta: Srbi nikada neće prihvatiti političke presude Haškog tribunala\nPredsjednik Saveza Srba iz regiona Miodrag Linta izjavio je da je doživotna kazna zatvora izrečena prvom predsjedniku Republike Srpske Radovanu Karadžiću duboko nepravedna i uperena protiv srpskog naroda, ističući da Srbi nikada neće prihatiti političke odluke Haškog tribunala.\n"Odavno je jasno da je Haški tribunal i njegov nasljednik, takozvani Međunarodni rezidualni mehanizm za krivične sudove u Hagu, politički sud koji je osnovan s ciljem da krivicu za ratove koji su vođeni na prostoru bivše Јugoslavije prebaci na srpski narod i njegove najistaknutije političke i vojne lidere", naveo je Linta u pisanoj izjavi.\nOn je ocijenio da Haški tribunal ne samo da nije obezbijedio pomirenje, već je duboko produbio razdor, nepovjerenje i netrpeljivost među narodima koji žive na ovom prostoru.\n"Srbi nikada neće prihatiti političke odluke Haškog tribunala prema kojima su bili agresori i zločinačka strana a Bošnjaci žrtve koji su tobože vodili oslobodilački rat", poručio je Linta, koji je i predsjednik Odbora za dijasporu i Srbe u regionu u Skupštini Srbije.\nŽalbeno vijeće Međunarodnog rezidualnog mehanizma za krivične sudove u Hagu izreklo je danas prvom predsjedniku Republike Srpske Radovanu Karadžiću drugostepenu presudu kojom ga je osudilo na kaznu doživotnog zatvora.\nPotpredsjednik SDS-a Milovan Bjelica izjavio je da je današnje izricanje drugostepene presude prvom predsjedniku Republike Srpske Radovanu Karadžiću u Hagu, kojom je osuđen na doživotni zatvor, dokaz da je politika sigurno pobijedila pravdu.\nOn je naglasio da je Međunarodni rezidualni mehanizam za krivične sudove u Hagu prihvatio nepravedno suđenje i nepravedne presude koje su izrečene u prethodnim postupcima.\n"Vidjeli smo danas da nije uvažena ni žalba tužilaštva za genocid nad muslimanima i Hrvatima u sedam opština u BiH i da nije povezana Srbija sa tim, tako da ne znamo na osnovu čega je Karadžiću kazna povećana sa 40 godina na doživotnu robiju", rekao je Bjelica koji je i načelnik opštine Sokolac.\nPrema njegovim riječima, u narednom periodu treba iskoristiti sve mehanizme da se nastavi borba na skidanju ljage sa imena Radovana Karadžića i srpskog naroda u cjelini.\nSDS Radovan Karadžić\nPrvi predsjednik Srpske


Svečanom činu prisustvovao je arhimandrit Metodije sa Svete Gore, jer je osnivanje kampa, kako je rekao vladika, „velika zasluga manastira Hilandara, koji je riznica vere, duhovnosti i istorije našeg naroda“.\nPrva faza planiranog posla završena je i uz pomoć velikog broja ktitora koji su učestvovali u izgradnji spavaonica svepravoslavnog kampa prijateljstva.\nFoto: Фото: ОУ Медвеђа\n- Već godinama manastir Hilandar organizuje letnje kampove za decu iz Srbije i regiona gde, pored sportskih i rekreativnih aktivnosti, imaju nastavu i sa veroučiteljima. Ovi objekti, smešteni u Hilandarskom selu u Sijarinskoj Banji, od iduće godine biće puni, a to će promovisati i ovu divnu banju kako bi imala što više posetilaca – kazao je iguman Metodije.\nBratstvo sa Hilandara, pored osvećenja kampa, imalo je još jednu humanu misiju. U opštinskoj biblioteci „Petar Petrović NJegoš“, zahvaljujući donaciji knjiga sa Hilandara, otvoren je Hilandarski kutak – jedinstven u Srbiji.\nU 11 spavaonica ovog objekta mogu da borave 44 mališana. U toku su radovi i na preostala četiri objekta, tako da će ceo kompleks oko banjskog bazena činiti Hilandarsko selo.\n- U centru je kupljen objekat koji ćemo koristiti u kulturne svrhe. Planiramo da tu otvorimo pozornicu i da stvorimo sve neophodne uslove kako bi deca koja budu dolazila u našu banju postala čestiti i dobri ljudi – zaključio je Nebojša Arsić, predsednik opštine Medveđa.\nBONUS VIDEO - Premijera filma "Božiji čovek"\nHilandar Medveđa Sijarinska Banja manastir Hilandar


Poslanici raspravljaju o Prijedlogu strategije odbrane | Kodex.ME\nPrijedlog strategije odbrane daje viziju osnovne funkcije - zaštite nezavisnosti i suverenosti teritorije Crne Gore i njome se dugoročno usmjerava razvoj odbrambenog sistema države, rekao je resorni ministar Predrag Bošković.\n11. 06. 2019 - 16:56 Autor: Kodex\nPoslanici crnogorskog parlamenta danas raspravljaju o Predlogu strategije odbrane, koju je obrazložio Bošković.\n"Ovaj dokument prati smjernice date u Strategiji nacionalne bezbjednosti, i daje viziju osnovne odbrambene funkcije, zaštite nezavisnosti, suverenosti i državne sigurnosti Crne Gore uz doprinos svih institucija sistema"- kazao je Bošković.\nTaj dokument, smatra on, predstavlja odraz NATO strategijskog djelovanja u kojem su definisani strateški ciljevi, misije i zadaci Vojske Crne Gore kao i vizija njenog razvoja.\n"U Prijedlogu strategije istaknut je i nivo ambicija u izvršavanju dodijeljenih misija Vojske Crne Gore na nacionalnom nivou i u okviru kolektivnog sistema bezbjednosti"- rekao je Bošković.\nPrema njegovim riječima, prijem u NATO istorijski je momenat i prekretnica kada je u pitanju koncept odbrane Crne Gore.\n"Crna Gora je na ovaj način dobila čvrst kolektivni oslonac u krajnje kompleksnom dinamičnom i neprdvidivom okruženju. Punopravnim članstvom u NATO Crna Gora je preuzela konkretne obaveze i odgovornosti"- kazao je Bošković.\nOn je objasnio da Strategija daje viziju osnovne odbrambene funkcije - zaštite nezavisnosti i suverenosti državne teritorije Crne Gore.\n"U eri modernih izazova, odbrana ne može više biti posmatrana kao isključivo vojni zadatak. Jedino sveobuhvatan pristup, doprinos svih institucija sistema i cjelokupnog društva može garantovati ostvarivanje odbrambenih ciljeva" -ocijenio je Bošković.\nStrategija, dodao je on, istovremeno predstavlja i odraz NATO strategijskog koncepta, kao i drugih relevantnih nacionalnih, savezničkih i međunarodnih dokumenata.\n"Namjera donošenja strategije je definisanje politika za ostvarenje nacionalnih interesa i ciljeva kao temeljnih uslova ekonomskog, političkog i socijalnog razvoja, bezbjednosti građana, zaštite nacionalnog identiteta i istinskih vrijednosti definisanih Ustavom", poručio je Bošković.\nPredsjednik Odbora za bezbjednost i odbranu Obrad Stanišić rekao je da ulazak u NATO predstavlja jasnu potvrdu kvaliteta i uspješnosti zalaganja svih aktera u društvu, i dostizanja odgovarajućih standarda i ispunjavanja kriterijuma za punopravno članstvo.\n"U tom procesu uradili smo sve reformske zadatke. Stvorena je realna potreba da se nakon 11 godina izradi nova stretgija i u njoj preoiznaju prijetnje koje utiču na sektor odbrane"- kazao je Stanišić.\nPoslanik DF Strahinja Bulajić kazao je da je strategija odbrane anahrona, odnosno prevaziđena, imajući u vidu konstelaciju sadašnjih međunarodnih odnosa.\n"Vjerujem da je sve ovo što je napisano u strategiji odbrane moglo da stane u samo jednu rečenicu – teritorija Crne Gore pretvara se u poligon za dalja dejstva NATO-a prema Srbiji i Rusiji, to je prava namjera i cilj te strategije"- rekao je on.\nPoslanik Socijaldemokratske partije Ranko Krivokapić kazao je da ne postoji alternativa NATO-u i da je sudbina Crne Gore na zapadu.\nKrivokapić je ocijenio pozitivnim vraćanje dobrovoljnog služenja vojnog roka i dodao da je pojam narodne vojske u Crnoj Gori tradicija koju treba vratiti, ne da bi se ratovalo, nego u svrhu odbrane.\n"Balkan je mjesto gdje, kad nema demokratije i pravde, rat dođe kao normalno sredstvo. Kad ne možete da obezbijedite narodu slobodu, demokratiju, pravdu, razvoj, onda vam je konflikt uvijek mogućnost za očuvanje vlasti", kazao je Krivokapić.\nOn je dodao da je Crna Gora najmanja država, ali je najharmonizovanija nacionalno, u smislu multietničnosti i multireligioznosti.\n"Ali to što je prednost može postati mana, ako ne budemo uspješna država vladavine prava i demokratije. Crna Gora jedino se tako može odbraniti, pravim vrijednostima, a ne brojevima. Veličinom Vojske ne može, pogotovo ne u modernim uslovima, ali pravim vrijednostima može"- kazao je Krivokapić.\nOdbrana Crne Gore, kako je dodao, dužnost je svih u Crnoj Gori.\nVN: Ko su Britanski poslanici koji su podržali MCP?\n04. 07. 2020 - 08:24 | Politika\nIncident u SO Budva, poslanici DF-a i SNP-a na saslušanju\n27. 06. 2020 - 15:41 | Crna hronika\n15. 07. 2020 - 08:56